
Forsiden: 

Klassisk billede af et ummitisk far¬ 
tøj, hvor Ummo-logoet ses meget 
tydeligt. Billedet er taget over San 
José de Valderas den 1. juni 1967. 
Læs Bob Rickards artikel om 
UMMO mysteriet side 1 1. 

Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. E-mail: 
kim_moeller_hansen @ gyldendal, dk 

Områdeansvarlige 

Rapportarbejde 
Flemming Poulsen (SUFOFs 
Oplysning), Lufthavnsvej 144, 
Beldringe, 5270 Odense N. 

65 95 40 77. 

Udgivelser 

Kim Møller Hansen 

Peter Nørgaard, Lysåvej 2, 8600 

Silkeborg. 86 80 26 13. 

Hjemmeside 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), 
Galgebakken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 1 1 69. 
Henrik Klinge Pedersen, 
Købmagergade 59, 1., 1150 
København K. 

Asle Nielsen (SUFOFs Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Susanne Skovlund, Kærhøj gårds vej 2, 
3540 Lynge. 48 1 8 94 49. 

Michael Storm (bogarkiv), Durup Allé 
80, 2730 Herlev. 44 92 41 80. 

Lars Thomas (konsulent), Ægirsgade 
49, 3.th., 2200 København N. 

35 83 84 81. 


Fra Satan til ufoer 

Få timer efter at USA blev ramt af landets hidtil 
værste terrorangreb den 11. september, kunne 
man på internettet se de første billeder af mysti¬ 
ske objekter omkring New Yorks World Trade 
Center. Var objekterne jagerfly, som skulle ned¬ 
skyde de vildfarne passagerfly - men kom for 
sent? Var det missiler affyret mod flyene? Var det 
vragstykker? Ufoer? 



I skrivende stund lider medierne 
af miltbrand-hysteri - og glemmer 
midt i "begejstringen” over at have 
en god historie, at der i løbet af et år 
er flere mennesker i Danmark, som 
fåren farlig salmonellaforgiftning, 
end der på nuværende tidspunkt 
er dødeligt smittede miltbrandofre i 


hele verden. I det hele taget er det 
tiden for "gode” historier. 

Har du hørt, at der er fundet et 
kamera i ruinerne fra World Trade 
Center, og at et af billederne viser 
en turist på udsigtsdækket, mens det 
kaprede fly kommer imod kamera¬ 
et? ► 



AF KIM MØLLER 
HANSEN 


Ufo, en lille sky 
eller en lysrefleks 
i kameraet? 


Mange ting er galt 
med dette foto. 
Hvorfor har den 
unge mand så meget 
tøj på, når den 
11. september var 
en varm sensom¬ 
merdag? Flyet er 
et Boing 757, og 
flyet, som ramte 
Nordtårnet (WTCl), 
var et Boing 769. 
WTC1 har i øvrigt 
ikke noget udsigts¬ 
dæk, og udsigts¬ 
dækket på WTC2 
åbner normalt først 
kl. 9.30 - og flyet 
ramte kl. 8.49. 

Flyet på det 
omdiskuterede 
tur ist foto stammer 
oprindeligt fra 
hjemmesiden 
vi’ vv’ vi’, ai rime rs. n et 
og er taget af 
Jonathan Der den. 


Som barn har 
mange sikkert lig¬ 
get på ryggen, 
kigget op mod 
himlen og set 
drømmebilleder i 
skyerne. Mange 
gør det endnu. 
Nogle mener, at 
røgen fra World 
Trade Center for¬ 
mede Djævelens 
ansigt. Andre kan 
se Guds. 




Har du hørt, at en brandmand 
reddede livet ved at surfe på vrag¬ 
rester ned ad den sammenstyrtende 
bygning fra 82. etage? 

Har du hørt, at Nostradamus for- 
udsagde terrorangrebet? 

Har du hørt, at man i røgen 
fra World Trade Center så Djæve¬ 
lens ansigt, eller var det Osama bin 
Ladens? 

Disse historier - som man kan 
læse på internettet eller høre af en 
ven til en ven, som vist nok har hørt 
det fra en bekendt - er vandrehisto¬ 
rier, en moderne udgave af fortidens 
sagn. 

Vi fortæller alle sammen van¬ 
drehistorier. Deres formål er at for¬ 
klare (fx hvorfor en bil tilbydes til 
spotpris), belære (fx at en hastig¬ 
hedsradar ikke er et varmeapparat), 


eksemplificere (fx de alvorlige føl¬ 
ger af et edderkoppebid) og advare 
(fx imod moderne trafik, rejser 
til fremmede lande, narkotika og 
opfindsomme tyve). 

Vandrehistorierne er ikke nød¬ 
vendigvis løgnehistorier, men 
omhandler begivenheder som jo i 
visse tilfælde godt kunne være fore¬ 
gået. 

Men hvorfor blomstrer disse for¬ 
tællinger ekstra meget lige nu efter 
1 1. september? 

Barbara Mikkelson, som et eks¬ 
pert i vandrehistorier, siger. 

”Vi oplever ofte efter en kata¬ 
strofe, at der opstår alle mulige 
skrøner. De kan være udtryk for, at 
de efterladte forsøger at finde håb, 
at omverdenen forsøger at skabe 
mening ud af det meningsløse, og 
de kan være udtryk for den moral 
eller frygt, som findes i samfundet.” 

Vi har her samlet et lille udpluk 
af de fotos, som cirkulerer på inter¬ 
nettet, med håb om, at de kan mane 
til eftertanke og sund fornuft. □ 




2SS video courtesy of Gamma Press US, 



Et videoklip på internettet lagt ud af Fox News Channel viser et objekt, som 
passerer tæt forbi World Trade Center, netop som det andet fly rammer bygningen. 


Læs mere om vandrehistorier 

Bøger: 

Robert Zola Christensen: Havestolspiloten. Vandrehistorier om det bizarre , det makabre og det saftige , 2001. 

Robert Zola Christensen: Det døde barn i hoppegyngen , 1998 

Bengt af Klintberg: Rotten i pizzaen. 100 af hverdagens vandrehistorier , 1997 

Rolf Wilhelm Brednich: Pudlen i mikroovnen og andre mærkværdige historier fra det virkelige liv , 1990 

Internettet: 

www.urbanlegends.com 

www.snopes.com 

www.csicop.org/hoaxwatch/ 


























Sammensværgelses-teorier 


Månen tur-retur 


Der er knyttet mange sagn, myter og mysterier til vores gode, gamle 
Måne. Senest mandag den 10. september kunne man i DRI's nyhedsma¬ 
gasin "19 direkte" igen høre om én af de mere kontroversielle ideer. 
Spøgelset er en sammensværgelsesteori - konspirationsteori - der hævder, 
at der aldrig har været mennesker på Månen, men at NASA iscenesatte 
månelandingerne i et filmstudie, hvorved man skabte århundredets største 
fupnummer. 



”Har der været mennesker på Må¬ 
nen?”. Det kan virke lidt pudsigt, at 
man overhovedet skal forholde sig 
til dette spørgsmål, men med jævne 
mellemrum dukker påstanden op, at 
hverken Neil Armstrong eller hans 
11 kolleger nogensinde har sat deres 
fod på Månen. Det er en konspi¬ 
rationsteori af den grimme slags, 
fordi den har et bjerg af ”bevisma- 
teriale”, der underbygger påstanden. 

Som udgangspunkt er argumen¬ 
tet, at NASA i 1960’erne og 70’er- 
ne teknisk set ikke var i stand 
til at landsætte mennesker på Må¬ 
nen. Tvunget af det enorme poli¬ 
tiske pres skabt af den kolde krig 
måtte man imidlertid skabe en il¬ 
lusion, der kunne overbevise verden 
i almindelighed og Sovjetunionen i 
særdeleshed om, at Uncle Sam var 
kommet først til Månen. 

USA havde lidt adskillige neder¬ 
lag til Sovjetunionen i rumkapløbet, 
der dengang blev opfattet som en 
prestigetung magtdemonstration på 
linie med den militære oprustning. 

USSR havde opsendt den første 
satellit - Sputnik 1 - og havde bragt 
både den første hund, den første 
mand og den første kvinde i kreds¬ 
løb om Jorden. Månen var den ulti¬ 
mative udfordring. Den af stormag¬ 
terne, der først kunne lade én af 
sine borgere plante sit moderlands 
flag på Månens overflade, ville så¬ 
vel teknologisk som bevidstheds¬ 
mæssigt stå meget stærkt over for 
modstanderen. 

I den berømte tale fra Rice Uni- 
versity den 12. september 1962 for¬ 
pligtede præsident John F. Kennedy 
amerikanerne i NASA’s skikkelse til 
at sende en mand til Månen og få 
ham tilbage til Jorden i god behold. 
Og dette vel at mærke inden udgan¬ 
gen af 1960’erne. 

Det lykkedes for NASA at gen¬ 
nemføre dette utrolige forehavende 
under projektnavnet Apollo, men 
det kostede dyrt - såvel i dollars 
som i overført betydning. Da Apol- 


lo-projektet i 1966 budgetmæssigt 
var på sit højeste, modtog NASA 
ikke mindre end 7,4 mia. dollars om 
året. På den menneskelige side ko¬ 
stede Apollo-projektet både menne¬ 
skeliv (Apollo l’s besætning) og an¬ 
dre ofre som fx opløste familier og 
ødelagte karrierer. 

Konspirationsteoretikerne fast¬ 
holder imidlertid, at Kennedys ord 
fra hin septemberdag i 1962 aldrig 
gik i opfyldelse. Påstanden om det¬ 
te ”månefupnummer” dukker som 
nævnt op fra tid til anden - typisk 
med USA som udgangspunkt, hvor¬ 
efter det breder sig som ringe i van¬ 
det til resten af verden. Senest er 
ideen blevet præsenteret i et tv- 
program, der blev vist i USA den 
15. februar i år og genudsendt den 
19. marts af selskabet ”Fox Televi¬ 
sion”, der står bag serier som X- 
Files (Strengt fortroligt), og som i 
1995 også viste den stærkt omdis¬ 
kuterede obduktionsvideo. 

Programmets vært var da også 
Mitch Pileggi, der er kendt fra X- 
Files serien som den kritiske og 
nøgterne FBI vicedirektør Walter 
Skinner. Programmet har endnu ik¬ 
ke været vist i dansk tv, men den 


1. april pumpede den svenske Kanal 
5 udsendelsen ud i den skandina¬ 
viske æter. Trods datoen er der in¬ 
gen tvivl om, at hovedkræfterne bag 
programmet - konspirationsteoreti¬ 
keren Bill Kaysing og fotografen 
David Percy - har givet ny næring 
til en gammel myte - i en produk¬ 
tion, hvor deres argumenter fik lov 
til at stå stort set uimodsagte. 

I Danmark var der sporadiske 
reaktioner på denne seneste inkar¬ 
nation af ideen. Der blev lavet et 
radioindslag på P1, skrevet et par 
avisartikler, og senest blev syns¬ 
punktet som nævnt fremført i ny¬ 
hedsmagasinet ”19 direkte” på DR1 
mandag den 10. september. 

Masser af ”beviser” 


Konspirationsteorier er typisk un¬ 
derbygget af meget tvivlsomme vid¬ 
nesbyrd enten fra marginalt tro¬ 
værdige øjenvidner eller ”officielle” 
dokumenter, hvis autenticitet ikke 
kan bekræftes. På netop dette om¬ 
råde adskiller teorien om månef up- 
nummeret sig i høj grad. Her Findes 
en sand velsignelse af officielt an¬ 
erkendt dokumentation, der under- 

AF MICHAEL 
LINDEN-VØRNLE 


Jorden står op 
over Månen. Det 
er billeder som 
dette fra Apollo 8, 
der har vist os, at 
vores planet er en 
lille blå oase i det 
umådelige, mørke 
og kolde verdens¬ 
rum. 

(Foto: NASA) 

bygger ideen om, at mennesket al¬ 
drig har sat fod på Månen. NASA 
har nemlig selv leveret alle bevi¬ 
serne i form af det utal af billeder 
og filmklip, der "angiveligt” stam¬ 
mer fra Månen. 

Konspirationsteoretikerne har ef¬ 
terhånden produceret en ganske 
lang liste over forskellige "fejl” i 
billeder, film og tekniske beskrivel¬ 
ser, der skulle bevise, at astronauter 
ikke har plantet Stars and Stripes på 
Månen. 

Umiddelbart kan argumenterne 
virke meget fornuftige - især når 
de bliver præsenteret på en overvæl¬ 
dende og stort set uimodsagt måde 
som i Fox TV’s program. Ser man 
imidlertid listen efter i sømmene, 
viser det sig hurtigt, at argumen¬ 
terne udspringer af en udtalt mangel 
på indsigt i og forståelse for grund¬ 
læggende fysik og rumfartsteknik. 

I det følgende vil de væsentligste 
argumenter for månefupnummeret 
blive gennemgået for at se, om de 
virkelig kan bruges som belæg for 
at sige, at mennesket aldrig har væ¬ 
ret på Månen. 


Aid rin på vej ned 
på måneoverfla¬ 
den under den før¬ 
ste månelanding - 
Apol lo 11. Selv 
om Aid rin er i 
skyggen, er han 
badet i et diffust 
lys. Dette lys er 
sollys reflekteret 
fra den omgivende 
måneoverflade og 
fra Jorden. 

(Foto: NASA) 



Ingen stjerner på billeder fra 
Månen 


Konspirationsteoretikerne fremhæ¬ 
ver, at man ikke kan se nogen stjer¬ 
ner på billederne fra Månen. Dette 
kan måske umiddelbart virke for¬ 
kert, men det kræver ikke nogen vi¬ 
dere dyb indsigt i helt almindelig 
fototeknik for at indse, at dette er 
helt naturligt. 

På Månen er der ingen atmo¬ 
sfære - eller rettere en meget, me¬ 
get tynd og flygtig atmosfære. Uden 
atmosfære bliver Solens lys ikke 
spredt, som det er tilfældet her på 


Jorden. Selv om dagen er himlen 
således aldrig blå, og man burde 
kunne se stjernerne. Når astronau¬ 
terne fotograferede landskabet eller 
hinanden, var det imidlertid objek¬ 
ter direkte oplyst af Solen, der skul¬ 
le foreviges. For ikke at overbelyse 
motiverne måtte man blænde ned, 
således at de meget svagere stjerner 
ikke kom med på billederne. 

Man kan nemt selv lave eksperi¬ 
mentet uden dog at skulle rejse helt 
til Månen. De fleste videokameraer 
i dag er så følsomme, at de kan 
registrere lyset fra i hvert fald de 
klareste stjerner. Går man udenfor 
en klar nat og stiller sig et sted, 
hvor man kan optage himlen uden 
at blive generet af lyskilder som 
fx udendørsbelysning og gadelygter, 
kommer der sikkert flere stjerner i 
kassen. Tænder man imidlertid en 
kraftig projektør, vil omgivelserne 
fremstå tydeligt, mens stjernerne ik¬ 
ke længere bliver registreret. Det er 
samme fænomen, der gør, at man 
ikke ser stjerner på billederne fra 
Månen. 

Skygger og baggrunde 


Et andet aspekt ved billederne fra 
Månen, der er blevet fremhævet 
som argument for, at alle månelan¬ 
dingerne er iscenesatte, er mystiske 
forhold omkring skygger og bag¬ 
grunde på billederne. 

Konspirationsteoretikerne frem¬ 
hæver, at skyggerne på billederne 
ikke er helt sorte. De siger, at med 
Solen som eneste lyskilde og med 
det totale fravær af atmosfære til 
at sprede lyset burde alle objekter 
i skyggen være helt sorte. I stedet 
ser man, at objekter i skyggen synes 
oplyst af et diffust lys, der tyder 
på reflekteret lys - et lys som kon¬ 
spirationsteoretikerne siger kommer 
fra projektører i det studio, hvor 
månelandingerne er optaget. 

Det er faktisk rigtigt, at objek¬ 
terne i skyggen var oplyst af andre 
lyskilder end det direkte lys fra So¬ 
len. Der var imidlertid ikke tale 
om projektører i et filmstudie, men 
derimod om sollys der blev reflekte¬ 
ret fra måneoverfladen, idet Månens 
overflade i gennemsnit kaster 11% 
af sollyset tilbage. Desuden kunne 
astronauterne hele tiden se Jorden 
på himlen, idet alle seks Apollo- 
missioner landede på Månens for¬ 
side, der altid vender mod Jorden. 

På alle missioner var Jorden set 
fra Månen mindst 50% belyst af So¬ 
len. Da Jorden set fra Månen areal¬ 
mæssigt er ca. 15 gange større end 



Billede fra Apollo 14 missionen. 
Skyggerne er ikke parallelle pga. per¬ 
spektivet i billedet. Effekten af ” ikke- 
parallelitet” forstærkes af at skyggerne 
fra stenene i forgrunden falder på en 
skråning, der hælder nedad. 

(Foto: NASA) 


Månen set fra Jorden, og Jorden 
desuden reflekterer Solens lys 3-5 
gange bedre end Månen, var der al¬ 
tid en lyskilde på himlen, der var 
mellem 20 og 80 gange så klar som 
fuldmånen. Selv om det måske ly¬ 
der af meget, så er lysstyrken af det 
reflekterede sollys fra måneoverfla¬ 
den stadig betydeligt kraftigere end 
”jordskinnet”. 

Under alle omstændigheder er 
det altså ikke spor mystisk, at alle 
objekter i skyggen ser ud til at være 
badet i et blødt og diffust skær af 
reflekteret lys - det er nemlig præ¬ 
cis, hvad de var. 

Konspirationsteoretikerne har 
også bemærket, at skygger kastet 
fra forskellige objekter i billederne 
ikke er parallelle. Dette er også ble¬ 
vet brugt som argument for, at der 
er mere end én lyskilde, der oplyser 
landskabet. 

Som udgangspunkt kan man si¬ 
ge, at hvis mere end én lyskilde - 
fx flere projektører - med omtrent 
samme lysstyrke oplyste landska¬ 
bet, ville det ikke resultere i skyg¬ 
ger, der ikke er parallelle, men deri¬ 
mod flere skygger fra det samme 
objekt. Er de sekundære lyskilder 
svagere end den primære, vil de ik¬ 
ke kunne ses på billedet. Dette er 
faktisk tilfældet, idet skyggerne for¬ 
årsaget af det reflekterede sollys fra 
Jorden ikke ses. 

Grunden til, at skyggerne på bil¬ 
lederne ikke er parallelle, er ganske 
enkelt, at der er tale om et tredi¬ 
mensionalt landskab, der gengives 
på et todimensionalt billede. Denne 

situation skaber forvrængninger i 
perspektivet, der gør, at skygger fra 
fjerne objekter ser ud til at falde 
i en anden retning end skygger fra 
objekter i forgrunden. Denne effekt 
kan blive forstærket, hvis skygger 
falder på overflader med forskellig 
hældning - noget der hyppigt fore¬ 
kommer på den ujævne måneover¬ 
flade. 

Man kan let overbevise sig selv 
om realiteten i dette fænomen ved 
at gå udenfor på en klar dag, hvor 
Solen står lavt over horisonten. Man 
vil umiddelbart kunne se, at skyg¬ 
ger fra nære og fjerne objekter ikke 
er parallelle. 

Ud over skyggerne fremføres 
problemer med identiske baggrunde 
som et argument for at billederne er 
produceret i et studie. 

Konspirationsteoretikerne hæv¬ 
der at have fundet billeder fra bl.a. 
Apollo 15 missionen, hvor man på 
det ene billede ser månemodulet 
med bjerge i baggrunden. På et 
andet billede ser man tilsynela¬ 
dende nøjagtigt de samme bjerge, 
men uden månemodulet. Forklarin¬ 
gen skulle være, at NASA har brugt 
samme kunstige baggrund til to for¬ 
skellige billeder. 

Hér har konspirationsteoretiker¬ 
ne faktisk ret - bortset fra den de¬ 
talje, at baggrunden ikke er kunstig. 
Der er tale om de samme bjerge - 
Apennine Front og Mount Hadley 
Delta - blot fotograferet fra to for¬ 
skellige positioner adskilt med nog¬ 
le få hundrede meter. Fordi bjer¬ 
gene befinder sig i en betydeligt 
større afstand fra den fotograferen¬ 
de astronaut, ser de ikke ud til at 
ændre sig, men et nøje eftersyn 
vil faktisk afsløre, at fotografen har 
flyttet sig. 

Fraværet af atmosfære på Månen 
er i øvrigt med til at forstærke for¬ 
nemmelsen af en kunstig baggrund. 
Hér på Jorden vil atmosfæren be¬ 
virke, at fjerne objekter - som fx 
en bjergkæde - vil være indhyllet 
i en blåhvid dis. Denne effekt hjæl¬ 
per os, når vi skal bedømme afstan¬ 
de og dermed også størrelser. På 
Månen findes denne effekt ikke, og 
man får ingen ”hjælp” til at vur¬ 
dere, om en sten er én meter i dia¬ 
meter og ligger 100 meter væk, el¬ 
ler om den er 100 meter i diameter 
og ligger i en afstand på 10 kilo¬ 
meter. Fordi man ubevidst anvender 
de samme afstandskriterier på bil¬ 
leder fra Månen som fra Jorden, vil 
man fristes til at tro, at Apennine 
Front og Mount Hadley Delta bjer¬ 
gene ligger tættere på, end de i vir- 



Identiske 
baggrunde? 
Billederne viser 
Apennine Front og 
Mount Hadley 
Delta bjergene 
optaget fra to for¬ 
skellige positioner 
adskilt med nogle 
få hundrede meter. 
På det ene billede 
ses månemodulet i 
forgrunden, mens 
det befinder sig 
uden for synsfeltet 
i det andet. 
Betragter man bil¬ 
lederne nøje, vil 
man kunne se, at 
der er forskelle 
i baggrunden, der 
viser, at billederne 
er optaget fra for¬ 
skellige positioner. 
(Fotos: NASA) 


keligheden gør - simpelthen fordi 
de ikke er indhyllet i ”afstandsdis”. 

Andre ”billedfejl” 


Der er stadig flere punkter på listen 
over ”billedfejr, der skulle støtte 
konspirationsteoretikernes sag. På 
alle billederne fra Månen ser man 
små, sorte trådkors, der anvendes 
som referencepunkter ved opmåling 
på billederne. De små kors var fast 
monterede i kameraerne og er der¬ 
for altid forgrund for de objekter, 
der blev fotograferet. På visse bil¬ 
leder har konspirationsteoretikerne 
imidlertid opdaget, at korsene eller 
dele af kors ser ud til at ligge bag¬ 
ved de objekter, der er blevet fo¬ 
tograferet. Selv om det kan virke 
som et godt argument for, at bil¬ 
lederne er blevet manipuleret, er der 
dog også hér en simpel fototeknisk 
forklaring. 

På de billeder, hvor trådkorsene 
ligger i baggrunden, er det altid bag 
ved objekter, der er kraftigt oplyst 
af Solen. Den simple forklaring er, 
at det kraftige reflekterede sollys er 


i stand til at drukne skyggen fra det 
tynde trådkors. Trådkorset er altså 
stadig foran objektet, men ses ikke 
pga. det blændende lys. Også denne 
effekt kan forholdsvis nemt efter¬ 
prøves derhjemme. 

Vind på Månen?! 


Når der ikke er nogen atmosfære 
på Månen, kan der heller ikke være 
nogen vind, da vind jo er en mere 
eller mindre ordnet bevægelse af at¬ 
mosfærens bestanddele. Med dette i 
baghovedet har konspirationsteore¬ 
tikerne fremhævet, at det amerikan¬ 
ske flag, som astronauterne plantede 
på Månen, på et filmklip og på vis¬ 
se fotografier ser ud til at blafre i 
vinden. 

Filmklippet er imidlertid optaget, 
mens astronauten var ved at plante 
flaget på Månen. Han står derfor og 
vrider og drejer flagstangen for at 
få den til at stå fast. Det er derfor 
ikke så underligt, at flaget blafrer. 
Havde der blæst en vind, der kunne 
få flaget til at bevæge sig så meget, 
som det gør, ville denne vind uden 

tvivl også have påvirket det fine 
månestøv, men støvet viser ikke det 
mindste tegn på påvirkning. 

På fotografierne ser man natur¬ 
ligvis ikke bevægelsen direkte, men 
flaget ser ud til at have folder, der 
ligner et øjebliksbillede af et flag, 
der blafrer i vinden. Netop fordi det 
ikke blæser på Månen, blev flaget 
sat op ved at lade det hænge fra 
en vandret stang, der blev foldet ud 
fra den lodrette flagstang. På Apol- 
lo 11 missionen lykkedes det ikke 
at folde den vandrette stang helt 
ud. Resultatet var en fold i flaget, 
der gav det subjektive indtryk, at 
flaget blafrede i vinden. Det siges, 
at astronauterne på de efterfølgende 
missioner med vilje undlod at folde 
den vandrette stang helt ud, idet de 
gerne ville have flaget til at se ud, 
som om det blafrede! 

Endelig kan man sige, at hvis 
billederne er det rene fup, og hvis 
flaget blafrede på grund af en træk¬ 
vind i studiet, så skulle man vel for¬ 
mode, at de berørte optagelser var 
blevet gjort om. Med et fupnummer 
af de dimensioner er det vel ikke for 
meget forlangt? 


Et blaf rende flag 
i lufttomt rum? 

Apol lo 11 
astronauten, 
Aldrin, har ikke 
foldet den hori¬ 
sontale stang helt 
ud, der skal holde 
flaget udspilet. 
Resultatet er en 
fold, der giver det 
indtryk, at flaget 
blafrer. 

(Foto: NASA) 



Månelanderens raketmotor 


Kilder: 
www. bad 
astronomy.com 
(samt links fra 
denne side) 
spaceflight. 
nasa.gov 
T. A. 

Heppenheimer: 

Co un tdo wn: A 
Hi story of Space 
Flight, John Wiley 
& Sons 1997. 

Paul D. Spudis: 
The Once and 
Fut ure Moon, 
Smithsonian 
Institution Press 
1996. 


I den mere rumfartstekniske skuffe 
har der fra konspirationsteoretiker¬ 
nes side været bragt flere argumen¬ 
ter på banen, der har med effekterne 
af månemodulets raketmotor at gø¬ 
re. De hævder bl.a., at motoren 
skulle have frembragt et stort krater 
under månemodulet, samt at alt stø¬ 
vet i de nærmeste omgivelser skulle 
være blevet blæst væk, så fx Neil 
Armstrong ikke havde noget støv 
til at afsætte sit berømte fodaftryk 
i. Meget af dette støv skulle være 
blevet hvirvlet op på månemodulets 
landingsstel, hvilket ikke ses på bil¬ 
lederne af månemodulet. 

Forklaringen på disse tre rela¬ 
terede problemer indeholder flere 
elementer. For det første kørte ra¬ 


ketmotoren kun på ca. 30% af mak¬ 
simal kraft under den afsluttende 
del af landingen, og for det andet 
blev motorens trykkraft spredt ud 
over et forholdsvis stort areal, så 
måneoverfladen ikke blev udsat for 
en voldsom trykpåvirkning. Endelig 
var motoren designet til at slå fra 
nogle få meter over måneoverfla¬ 
den, så månemodulet faldt frit de 
sidste meter. Det skal dog retfærdig¬ 
vis nævnes, at Armstrong og Aldrin 
på Apollo 11 missionen først slog 
motoren fra efter de var landet. 

Det forhold, at der ikke er nogen 
atmosfære på Månen, har også i 
denne sammenhæng en stor betyd¬ 
ning for forklaringen. I forhold til 
selve udstødningen fra raketmoto¬ 
ren betyder fraværet af en atmosfæ¬ 
re, at udstødningsgasserne fra moto¬ 
ren hurtigt spredes, så det tryk, der 
udøves på måneoverfladen, yderli¬ 
gere reduceres. 

I forhold til støvet betyder det 
lufttomme rum, at støvet ikke hvirv¬ 
les op på samme måde som her på 
Jorden. Kun det støv, der direkte 
rammes af udstødningsgasser fra ra¬ 
ketmotoren, flyttes. Da raketmoto¬ 
ren - som nævnt herover - ikke 
udøvede et betydeligt tryk på måne¬ 
overfladen, er det beskedent, hvor 
meget støv der er blevet flyttet 
væk fra området umiddelbart under 
månemodulet. 

Månemodulets raketmotor skabte 
således ikke noget krater, og den 
blæste heller ikke alt støvet væk fra 
omgivelserne. Faktisk har motoren 
i bedste fald kun gjort støvlaget om¬ 
kring modulet lidt tykkere, og der 
er ikke blevet hvirvlet støv op, der 
kunne lægge sig på landingsstellet. 

En anden detalje i forhold til 
raketmotorer handler om motoren 
i månemodulets opstigningstrin. På 
filmklip, der viser astronauternes af¬ 
rejse fra Månen, ser man ingen 
udstødningsflamme fra raketmoto¬ 
ren i opstigningstrinnet. Dette bør 
dog ikke give anledning til søvnløse 
nætter, idet det brændstof, der blev 
anvendt i denne motor (hydrazin og 
dinitrogen tetroxid som iltningsmid¬ 
del), slet ikke producerer en flam¬ 
me, der er synlig! 

Andre tekniske problemer og 
dræbende stråling 


Lidt i samme boldgade har kon¬ 
spirationsteoretikerne argumenteret 
for, at månemodulet under flyvning 
ville komme ud af balance, når 
astronauterne flytter rundt i kabinen 
og dermed flytter fartøjets masse¬ 


midtpunkt. Denne konklusion er 
faktisk korrekt, men månemodulet 
var udstyret med et styresystem, 
der automatisk korrigerede for for¬ 
skydninger af rumskibets masse¬ 
midtpunkt. I praksis blev denne 
korrektion udført ved at lave små 
justeringer af retningen af raketmo¬ 
torens dyse. 

Et meget vægtigt argument for 
månelandingernes umulighed er 
ifølge konspirationsteoretikerne de 
strålingsbælter, der findes i rummet 
omkring Jorden - de såkaldte van 
Allen bælter. I disse bælter findes 
energirige, elektrisk ladede partik¬ 
ler, der er fanget i Jordens mag¬ 
netfelt. Disse partikler skulle have 
givet astronauterne en alvorlig strå¬ 
lingssyge, der i yderste konsekvens 
havde kostet dem livet. 

Konklusionen er i princippet rig¬ 
tig, men Apollo rumskibene passe¬ 
rede van Allen bælterne på mindre 
end en time, hvilket er så kort et 
tidsrum, at astronauterne ikke kun¬ 
ne få en strålingsdosis, der var bare 
tilnærmelsesvis stor nok til at gøre 
dem syge. Der kan ikke herske tvivl 
om, at de har modtaget en dosis 

- især astronauter som Jim Lovell 
som har været af sted flere gange 

- men det er uklart, om denne på¬ 
virkning vil have konsekvenser for 
astronauterne som fx øget risiko for 
kræft. 

Groteske konklusioner 


Når man gør regnskabet op, har 
konspirationsteoretikerne således 
efter alt at dømme ingen punkter 
på deres lange liste over argumen¬ 
ter, der kan holde til et nærmere 
eftersyn. Da der jo er tale om en 
konspirationsteori, spiller kendsger¬ 
ningerne imidlertid ingen stor rolle, 
idet såvel ophavsmændene som til¬ 
hængerne af en sådan teori som 
regel drager konklusionen først og 
derefter søger efter argumenter for 
dens rigtighed. 

Når man som kritiker tilbagevi¬ 
ser selv åbenlyst forkerte påstande, 
er man enten naiv medløber eller en 
del af konspirationen. Teorien bliver 
således en selvopfyldende profeti, 
der er vanskelig - ja måske endda 
umulig - at komme til livs. 

Såvel de videnskabelige som tek¬ 
niske landvindinger, der kom ud af 
Apollo-projektet, har altid været og 
vil fortsat være til gavn for alle - 
uanset om man tror på månelandin¬ 
gerne eller ej. Således kan det være 
behageligt omkostningsfrit at have 
kontroversielle synspunkter. □ 












Notitser 


UFO-NYT 4/2001 9 


Kinesere ser mystiske objekter 


Fattige landmænd i Beijings golde 
bjerge så det: Et objekt med farvede 
lys krydse himlen. Nogle siger, at 
det var en ufo. De står ikke alene. 
Mennesker i 12 andre kinesiske byer 
har fortalt om mulige ufoobserva¬ 
tioner. Ufoforskerne havde desværre 
travlt med at undersøge en påstået 
ufo-bortførelse i Beijing. 

Her i begyndelsen af det nye år¬ 
tusinde er Kina oppe på mærkerne 
med beretninger om observationer 
af ikke-jordiske besøgende. Disse 
observationer blev behandlet med en 
uventet seriøsitet i et land, der er un¬ 
derlagt et strengt kommunistisk sty¬ 
re. 

I Kina udkommer et magasin 
med et oplag på 400.000 hver anden 
måned. Det er helliget ufoforskning. 
De konservative statsmedier bringer 
ufoobservationer. Ufotilhængere får 
støtte af fremtrædende videnskabs- 
mænd, og deres forbindelse til 
det hemmelighedsfulde militær gi¬ 
ver deres arbejde et videnskabeligt 
og respektabelt skær. 

”Nogle af observationerne er vir¬ 
kelige, nogle er falske og andre me¬ 
get uklare,” fortæller Shen Shituan, 
raketforsker, formand for Beijing 
Rumforsknings Universitet og æres- 
direktør for China UFO Research 
Association. ”Det er værd at under¬ 
søge alle disse fænomener.” 

Ufoforskningen vil gavne forsk¬ 
ningen med at finde nye former 
for højhastighedsrejser, ubegrænse¬ 
de energikilder og hurtigt voksende 
afgrøder, påstår Sun Shili, leder af 
den regeringsgodkendte UFO Re¬ 
search Association (50.000 medlem¬ 
mer). 

I tusinder af år har kineserne stir¬ 
ret mod himlen for at se efter vars¬ 
ler om ændringer på Jorden. Mens 
Kina er på vej gennem det første 
årtusinde med den vestlige gregori- 
anske kalender, har den traditionelle 
månekalender bebudet, at Dragens 
år er et år med store ændringer. 

”Alle former for årtusindeskifte- 
frygt og angst passer fint ind i den 
kinesiske kosmologi — og med 
Hollywood propagandaen, som alle 
lapper i sig,” mener Geremie Barme, 
kinesisk kulturvogter ved Australia 
National University. 

I Pusalu, et område med udpinte 
majs- og bønnemarker ca. 50 km fra 
Beijing, tror beboerne, at kosmiske 
kræfter var på spil den 11. december 


2000. De fortæller, at et objekt på 
størrelse med et menneske og med 
et flimrende gyldent lys langsomt 
fløj op mod himlen fra de nærlig¬ 
gende golde bjerge. 

”Det var så smukt, nærmest gult,” 
fortæller Wang Cunqiao. ”Det var 
som om, nogen fløj op i himlen.” 

Hvad ”det” var, taler man stadig 
om. Mange af landsbyens indbyg¬ 
gere er brændende buddhister. Men 
de lokale ledere forsøger at nedtone 
de religiøse overtoner af frygt for, at 
regeringens censur vil ødelægge pla¬ 
nerne om at lokke turister til Pusalu. 

”Nogle siger, at det var udløst af 
et jordskælv. Andre siger, at det var 
en ufo. Der er også nogen, der me¬ 
ner, at det var Buddhas lys. Jeg for¬ 
tæller alle, at de skal kalde det et 
lykkevarslende tegn,” oplyser Chen 
Jianwen, landsbysekretær for det of¬ 
ficielt ateistiske, kommunistiske par¬ 
ti. 

Statsmedierne ignorerede de re¬ 
ligiøse fortolkninger og betegnede 
fænomenerne i Pusalu, Beijing, 
Shanghai og 10 andre kinesiske by¬ 
er i december 2000 som mulige ufo¬ 
er. Ufoforskerne har stort set afvist, 
at observationerne var kondensstri¬ 
ber fra fly set i den lavtstående sol. 

”Hvis ikke militæret undersøger 
sagen, er det fordi, de ved, at det 
ikke var en ufo. De afprøvede sand¬ 
synligvis et nyt fly,” mener Chen 
Yanchun, leder af et shippingfirma, 
som støtter China UFO Research 
Resource Center. 

China UFO Research Resource 
Center, som holder til i en snusket 
treværelses lejlighed i en boligblok 
i Beijing, er en slags kinesisk X-Fi- 


les: 140 bokse af leksikon størrelse 
indeholder falmede avisklip og ob¬ 
servationsrapporter. Samlingen inde¬ 
holder blandt andet beretninger om, 
at militæret sendte fly på vingerne 
i 1998 i et mislykket forsøg på at 
forfølge en ufo. 

Chen oplyster, at centret modtog 
indberetninger om 500 ufoer i 1999, 
men efter en nærmere undersøgelse 
var der kun omkring 200 uforappor¬ 
ter tilbage. Han undersøger i øje¬ 
blikket en arbejders påstand om, at 
aliens trængte ind i hans hjem i 
Beijing i begyndelsen af december 
og tog ham, hans kone og barn med 
til et sted 260 km mod øst og tilbage 
igen på få timer. 

”Stigningen i antallet af indrap¬ 
porterede flyvende tallerkner er na¬ 
turlig,” mener Chen, tidligere for¬ 
sker ved luftfartsministeriet med en 
Ph.D. i aerodynamik. Han anfører, 
at flere og flere rumfartøjer og ra¬ 
diosignaler fra Jorden trænger læn¬ 
gere og længere ud i rummet. 

Sun har en anden teori: Han tror, 
at aliens måske finder Kina attraktiv 
af samme grund som udenlandske 
investorer og turister. 

”Det er højst sandsynligt, at en 
relativ hurtig udvikling tiltrækker de 
flyvende tallerkners udforskning af 
Kina, og her i Kina er udviklingen 
gået hurtigt,” mener han. ”Det er 
almindelig kendt, at der fra højt 
udviklede områder som USA ind¬ 
kommer mange observationsberet¬ 
ninger.” □ 

Kilde: 

Associated Press (omskrevet) 



En cyklist pas¬ 
serer en spisesed¬ 
del for ”Tidsskrift 
for ufo-forskning ’ 
til salg i en avis ki¬ 
osk i Beijing 23. 
december 1999. 

Ufo-nedstyrtningen ved 
Northumerland i 1969 


Da den engelske ufoforsker Andy 
Roberts gennemgik de offentlige ar¬ 
kiver, fandt han et brev sendt til 
ministeriet i januar 1969. Brevskri¬ 
veren var en D. Robson, som arbej¬ 
dede for National Trust. 

Han beskrev, at han havde ob¬ 
serveret en flyvende tallerken styrte 
ned i et sumpet område. Da han 
gik ind i den nedstyrtede tallerken 
gennem en åben dør, opdagede han, 
at ”alt fungerede, lyset blinkede, og 
der var underlige lyde”. Efter han 
havde forladt fartøjet, sank det ned i 
den sumpede jord og forsvandt. 


Robsons brev blev modtaget af 
Len Akhurst i departement S4f sam¬ 
tidig med Nick Pope, som kontak¬ 
tede det lokale politi. Under af¬ 
høringerne tilstod Robson over for 
politiet, at han havde set noget falde 
ned fra himlen, men digtet resten: 

”Jeg ved ikke, hvorfor jeg fortal¬ 
te, at jeg havde været i nærheden af 
dette objekt, eller hvorfor jeg havde 
været om bord i det. Det var en 
pludselig indskydelse...” 

Man kan få meget ud af dette 
brev. Da luftfartsministeriet modtog 
det, sendte de så helikoptere og ka¬ 


tastrofehold til stedet? Nej, de kon¬ 
taktede det lokale politi og lod dem 
undersøge sagen. 

Observatøren var en tilsyneladen¬ 
de fornuftig og troværdig person, 
som af uforklarlige årsager beslut¬ 
tede sig til at komme med en fanta¬ 
sifuld beretning. Hvis ikke Forsvars¬ 
ministeriet havde behandlet dette 
brev, og hvis ikke en ufoforsker hav¬ 
de fundet det for nyligt, kunne sagen 
let have været et vigtigt uopklaret 
britisk ufotilfælde. □ 

Kilde: Fortean Times, nr. 150 /-for 


Oz-faktoren - tab af tid 





Professor Torn Reilly fra John 
Moores University i Liverpool me¬ 
ner, at der er en mulig forklaring 
på de tidsforstyrrende effekter, som 
ofte optræder i forbindelse med 
nærobservationer, den såkaldte Oz- 
faktor. 

Som psykolog har Torn Reilly 
foretaget undersøgelser, som viser, 
at mennesker opfatter tid forskellig 
afhængig af deres alder - ældre 
mennesker føler almindeligvis, at 
tiden går hurtigere, end børn gør. 

Et så subjektivt fænomen som tid 
har altid været afhængig af ople¬ 
velsen (somrene i barndommen vir¬ 
kede længere, mens ferien som vok¬ 
sen næsten er slut, før den rigtigt er 
begyndt, osv.) Men det er nu første 


gang, man har foretaget en objektiv 
undersøgelse. 

Adskillige faktorer er på spil. En 
af dem er tabet af hjerneceller, som 
sker løbende for alle over 25 år. 
Man mener, at det lavere antal 
hjerneceller, som ældre mennesker 
har, kan påvirke hukommelsen og 
forårsage, at fornemmelsen for tid 
ændrer sig, og at man derfor husker 
mindre af de seneste ”oplevelser”. 

En anden hypotese er, at tid kun 
delvist registreres af hjernen som 
funktion af den totale hukommelse. 
For en 5-årig udgør en måned blot 
en 1/60-del af dets livslængde - 
for den 50-årige er samme tidsrum 
noget helt andet. Her repræsenterer 
en måned 1/600-del aflivet med 


dets oplevelser (og er dermed en 
mindre procentdel). Jo kortere tids¬ 
rummet er, jo mere flydende vil det 
føles. Derfor føles tiden at gå meget 
hurtigere, når ens alder stadig får 
større og større værdi i forhold til 
en måned. 

Mere relevant for ufologien er 
den opdagelse, at stress udløser vis¬ 
se hormoner, som igen påvirker 
hjernens fornemmelse af tid. Stress 
er af gode grunde mere almindeligt 
hos voksne. Det betyder, at forstyr¬ 
relserne er mere udtalte hos voksne 
end hos børn. det er interessant, at 
disse effekter står i modstrid med 
andre teorier - om hvad der får tiden 
til at føles længere. 

Denne proces kan være en evolu¬ 
tionær forsvarsmekanisme, som er 
lagt ind i hjernen, så mennesker fx 
har bedre muligheder for at slippe 
fra rovdyr, som springer ned fra et 
træ. Det giver en person et længere 
subjektivt tidsrum til at acceptere 
faren og reagere. 

Stress er måske en nøglefaktor i 
alle nærobservationstilfælde. Stress 
sender hormoner ud i blodbanerne, 
hvis man tror, at en flyvende tal¬ 
lerken eller alien er lige i nærheden. 
Men udløser det så igen Oz-fakto¬ 
ren? □ 

Kilde: 

Jenny Randles, Northern UFO 
News/-for 

UMMO mysteriet 


Engang i slutningen af 1965 og i begyndelsen af 1966 modtog et stort 
antal spanske ufoentusiaster en række anonyme breve, som angiveligt 
kom fra en "ikke-jordisk ekspeditionsgruppe" fra stjernen Wolf 424 på 
mission til Jorden. Brevene var afsendt fra forskellige lande: Spanien, 
Australien, Canada, Svejts og Tyskland. Brevenes "ægthed" blev stadfæstet 
af et mærkeligt segl, som var et logo for "den forenede regering på 
planeten Ummo". 


I deres første år på Jorden hævdede 
ummiterne, at de havde foretaget 
videnskabelig forskning. De var 
blandt andet trængt ind i huse, hvor 
de havde bedøvet beboerne og taget 
prøver af deres hår og vaginale se¬ 
kreter. Det skete, før de ”små grå” 
begyndte at foretage bortførelser og 
gynækologiske undersøgelser, og to 
år før John Fullers ”The Interrupted 
Journey” blev udgivet på spansk. 

Ummo-dokumenterne var i sand¬ 
hed mystiske. De viste sig at være 
meget dygtigt lavet og afslørede et 
stort kendskab til videnskab og fi¬ 
losofi. De så ikke ud til at være la¬ 
vet af en flok skøre kugler. Flere 
hundrede breve dukkede op. En del 
af dem indeholdt meget omfangsrige 
og illustrerede tekster. 

Det skete også, at der kom tele¬ 
fonopkald. Ummiternes stemmer lød 
påfaldende mekaniske, som om de 
med fuldt overlæg var blevet for¬ 
vrænget. Religiøse spørgsmål var 
blandet med historiske, men bag de 
usminkede og snørklede tekster om 
ummiternes filosofi og videnskab 
var der synspunkter, som var mar¬ 
kant anti-Franco i deres beskrivelse 
af et utopisk samfund, som var et 



Nærbillede af et af Aluche-mærkerne. 


mærkeligt miks af kommunisme og 
”the American way of life”. 

De første, som modtog breve om 
de ummitiske missioner, var meget 
løst knyttet til ”Sociedad de Amigos 
de los Visitantes del Espacio” (De 
rumbesøgendes Venner) dannet af 
Fernando Sesma for at få sat gang 
i en debat om ufoer og de ikke-jor¬ 
diske. 

I 1970 dannede en del af disse 
brevmodtagere deres egen organi¬ 
sation med navnet ”ERIDANI” for 
at undersøge Ummo-sagen. Flere af 
dem skrev bøger - inklusive Fernan¬ 
do Sesmas “Ummo: Another Inha- 
bited Planet” (1967) og “Looking 
Toward The Edge Of The Universe” 
(1968) af fader Enrique Lopez Guer- 
rero. Den bedst kendte uden for Spa¬ 
nien er Antonio Riberas ”The Um¬ 
mo Mystery” (1975). 

Forfatterne havde meget forskel¬ 
lige meninger om brevenes oprindel¬ 
se og fortolkningen af deres indhold, 
men de var dog enige om, at de 
var af ikke-jordisk oprindelse. Den 
eneste alternative forklaring var, at 
brevene var en del af et socialt 
eksperiment udført af en ukendt ef¬ 
terretningstjeneste: KGB, det østty¬ 
ske Stasi, CIA eller Vatikanets or¬ 
ganisation Opus Dei blev alle bragt 
på banen, selv af de ummitiske brev¬ 
skrivere. 

Ummo-fænomenet forblev rela¬ 
tivt ukendt uden for den spanske 
ufologi til september 1968, da fader 
Enrique Lopez Guerrero henledte 
verdenspressens opmærksomhed på 
de ummitiske fremmedes tilstede¬ 
værelse på Jorden. De få britiske 
og amerikanske ufologer, som kom¬ 
menterede Ummo-mysteriet, havde 
forskellige opfattelser af sagen. De 
fleste mente, at hele sagen var et 
svindelnummer. Andre var vildt be¬ 
gejstrede. I Spanien blev sagen taget 
alvorligt og har lige siden været et 
stadigt tilbagevendende emne i pres¬ 
se, radio og tv. 


Efter Francos død i 1975 kom der 
færre breve, men de fortsatte med at 
fordømme kapitalismen, amerikansk 
militærpolitik osv. Nogle få seriøse 
spanske ufologer - som Ballester Ol¬ 
mos og Ares de Blas - havde hver¬ 
ken accepteret dokumenter eller fo¬ 
tos, og mindst ét tidsskrift, Stendek 
- udgivet af den vigtigste spanske 
ufoorganisation ”Centro de Estudios 
Interplanetarios” (CEI) - tog meget 
tidligt afstand fra Ummo-sagen. 

I 1980’erne begyndte en ny gene¬ 
ration af franske og spanske ufolo¬ 
ger at revurdere Ummo-arkivet. De 
fastslog til sidst, at hovedgernings¬ 
manden ikke var fra rummet, men 
ingen andre end José Luis Jordan 
Pena, formand for ERIDANI. 

José Luis Jordan Pena afviste på 
det kraftigste alt og fortsatte med at 
benægte til april 1993, da han over¬ 
raskede mange ved pludseligt og en¬ 
deligt at gå til bekendelse. I en er¬ 
klæring til spanske journalister og 
ufologer sagde han: 

”Jeg er den mand, som har skre¬ 
vet brevene fra Ummo.” 

Tilståelsen kunne læses i artiklen 
”UMMO: Otro Mito Que Hace 
Crash” i det skeptiske tidsskrift La 
Alternitiva Racional. 

Jordan Pene ville dog stadig ikke 
komme ind på sit motiv, politiske 
hensigter, eller hvad han håbede 
at opnå med dette svindelnummer. 
Som Peter Rogerson bemærkede i 
Magonia nr. 43, er skriverierne ”sa- 
mizdat litteratur, det vil sige ting, 
som man ikke kunne sige frit i Fran¬ 
cos Spanien”. 

Luis R. Gonzalez Manso, en 
spansk ufolog, som i særdeleshed 
har studeret Ummo-sagen, og hans 
kolleger har identificeret i det mind¬ 
ste én medskyldig. Der kan meget 
vel være flere. 

I dag er der meget få referencer 
til Ummo-svindelen i britiske og 
amerikanske ufotidsskrifter. En inte¬ 
ressant forglemmelse når man ser på 


AF BOB RICKARD 

Klassisk billede af 
et ummitisk fartøj, 
hvor Ummo- 
logoet ses meget 
tydeligt. Billedet 
er taget over San 
José de Valderas 
den 1. juni 1967. 


Et Ummo¬ 
do kumen t med 
tegning af ummi¬ 
tisk bolig. 


U mmitisk fartøj 
og noget af den 
ikke-jordiske 
teknologi, som 
Ummo- 
do kumenterne 
handler om. 



den vigtige rolle, som sagen har i 
den franske og spanske ufologi. 

Men hvem var den hemmelige 
hjerne bag et af de største ufo-svin- 
delnumre nogensinde? Luis Gonza- 
lez oplyser, at Jordan Pena sad godt 
placeret med hensyn til at lave num¬ 
meret. Han har en kandidatgrad i te¬ 
lekommunikation og arbejdede for 
et af de største, spanske bygge¬ 
selskaber og var meget interesseret 
i kulturantropologi, filosofi, viden¬ 
skab og religionshistorie. Han talte 
også flere sprog og var medstifter 
af Spansk Parapsykologisk Selskab. 
Han har beskrevet sig selv som 
agnostiker, skeptiker og psykolog. 

Gonzalez påpeger, at det er vig¬ 
tigt at se på de forventninger, der var 
til tiden mellem 1952 (da George 
Adamski angiveligt mødte fremme¬ 
de væsener i en amerikansk ørken) 
og begyndelsen på Ummo-fænome- 
net i 1966. Alene i 1954 kom der 

i stil med Adamskis påstande om 
møder med rumbrødre lignende på¬ 
stande fra Coniston (England), Øy- 
dalen (Norge), Natal (Sydafrika) og 
Madrid (Spanien). 

I Madrid påstod den mandlige 
sygeplejerske Alberto Sanmartin, at 
han havde fået en “rumsten” fyldt 
med mærkelige symboler af en rum¬ 
mand. 

Det er vigtigt at bemærke, at blot 
nogle få uger tidligere stod der nog¬ 
le artikler om ufoer - inklusive en 
omtale af Adamski - i en lokal avis. 
De var skrevet af Fernando Sesma, 
postarbejder og selvudnævnt “pro¬ 
fessor” i kryptografi og grafolog i. 
Han så sin første ufo i 1961. Året 
efter hævdede han at have modtaget 
breve fra et rumvæsen med navnet 
“Saliano” fra planeten Auco i Alpha 
Centauri-systemet. Det er den selv¬ 
samme mand, der som en af de før¬ 
ste modtog Ummo-dokumenter 12 
år senere. 

I april 1964 fandt den berømte 
ufoobservation ved Socorro, USA, 
sted. Ifølge ufologen Jacques Vallee 
var symbolet på objektets skrog 
et arabisk tegn for Venus! Samme 
år begyndte en bekendt til Robert 
Charroux, en kendt forfatter som 
skriver om fortidens mysterier, at 
modtage breve fra gæster fra Pro- 
xima Centauri. De kaldte sig ”Ba- 
avi” og fortalte i detaljer om deres 
civilisation, sprog og videnskab. 

I 1965 dukkede endnu en mulig 
forgænger til Ummo op i den første 
udgave af Frank Herberts ”Dune”, 
en omfangsrig kult science-fiction 
klassiker. Ordet “Umma” blev nævnt 
og defineret som ”et af profeternes 
broderskaber”. 

José Luis Jordan Penas engage¬ 
ment ser ud til at begynde om afte¬ 
nen den 6. februar 1966 på næsten 
det samme tidspunkt, som USAF 
planlagde ”Project Blue Book” - da 
et stort lysende objekt fløj over hans 
bil, mens han kørte hjem til sin 
bopæl i Madrid. På objektets under¬ 
side så han et mærkeligt tegn meget 
lig med det alkymistiske symbol for 
Uranus. I udkanten af Aluche blev 


der fundet nogle underlige aftryk i 
jorden. De blev straks sat i forbin¬ 
delse med en ufolanding. 

Den 1. juni 1967 dukkede en 
mand op og fortalte, at han havde 
fotograferet en ufo, som svævede 
over San José de Valderas, og tænk 
engang: På objektet havde han set 
Ummos hemmelige tegn! 

Sesmas gruppe var lige så eksta¬ 
tisk, som den var lettroende, hvilket 
fremgår af dens forsvar af San José 
de Valderas observationen. På sam¬ 
me tid meldte Pena sig ind i “Ven¬ 
nerne”, hvor han hurtigt avancerede 
til en position med indflydelse. Han 
måtte have kendt til Sesmas kontakt 
med den besøgende fra Alpha Cen¬ 
tauri, og han havde som medlem 
af inderkredsen en enestående mu¬ 
lighed for at lave mere sjov med 
denne gruppe af ET-troende. Aluche 
og San José de Valderas tilfældene 
menes at have påvirket Pena, og han 
kunne let henføre sine egne historier 
til Ummo-mytologien. 

Gonzalez’ teori er, at den første 
fase af svindelen varede i mere end 
et år - fra februar 1966 til juli 1967: 

”Jeg mener, at det hele begyndte 
som en spøg, der løb løbsk.” 

Han konkluderer: 



Jordan Pena, manden bag svindelnum¬ 
meret med Ummo-dokumenterne. 

Antonio Ribera (1920-2001), anerkendt 
spansk ufolog og forfatter til en bog om 
U mmo-mysteriet. 


”Det virkelige mysterium er, 
hvorfor så mange mennesker troede 
på det i så lang tid.” 

Først da ERIDANI-gruppen be¬ 
gyndte at rådføre sig med og sam¬ 
menligne notater med mere skepti¬ 
ske ufologer uden for deres egen 
kreds og i udlandet, bemærkede de 
alvorlige fejl i deres historier fra 
Ummo. En af de første var også den 
mest alvorlige. Wolf 424 er beskre¬ 
vet som et to-planet solsystem, mens 
astronomien meget tydeligt viser, at 
det er et binært system med tvillin- 
gestjerner. Pena kan ikke selv oply¬ 
se, hvorfor han valgte stjernen Wolf 
424 som hjem for sin overlegne ra¬ 
ce. Ufologen Donald Keyhoe fore¬ 
slog engang, at de fremmede kunne 
komme fra Wolf 359, så måske æn¬ 
drede Pena blot på tallene? 

I bagklogskabens klare lys er 
inspirationskilderne meget tydelige. 
Ummiterne stjal passager fra Isaac 
Asimovs og Martin Gardners udgi¬ 
velser, og man påstod på et tids¬ 
punkt, at det britiske humoristiske 
blad Punch stod bag hele Ummo- 
myten. En nærmere gennemgang 
af det imponerende Ummo-materia- 
le om videnskab, afslører det som 
skrevet i kancellistil. Mistanken om 
svindel burde dog allerede have væ- 


.* .. 





Computerfotografiske analyser af San 
José de Valderes-billederne viser, at 
objektet er en lille model ophængt i en 
snor tæt på kameraet. 


ret vakt, da man kunne læse ummi- 
ternes originale beretning om deres 
første landing nær byen La Javie i 
Alperne, omkring 85 km nordvest 
for Cannes den 28. marts 1950. 

Luis Gonzalez fortæller: 

”Det er en 49 sider lang historie, 
et mesterværk. Læserne bliver helt 
sikkert rørt, når ummitterne fortæller 
om deres første jordiske fund - 
’ nogle hvide og gule fragmenter i et 
fleksibelt og skrøbeligt materiale... 
fuld af bogstaver...og plettet med 




ekskrementer’ - og tillægger det ri¬ 
tuel betydning.” 

”Det er bare alt for meget,” tilfø¬ 
jer Luis Gonzalez tungsindigt, ”at de 
første dokumenter bevaret til galak¬ 
tiske efterkommere viser sig at være 
nogle sider fra den franske avis Le 
Figaro brugt som toiletpapir af en 
bonde.” □ 


UMMO ordbogen 

I 1970’eme udarbejdede Antonio Moya og Ignacio Darnaude på bag¬ 
grund af de mange dokumenter og breve en ordbog over de særlige 
UMMO ord. Det blev til i alt 400 ord, som endda blev gransket af 
sprogforskere på universitetet i Sevilla. Forskerne kunne ikke fastslå, 
om ordene stammede fra et virkeligt sprog eller ikke, hvilket blot 
forstærkede UMMO disciplenes tro. 

Her er nogle få eksempler på UMMO ord: 

BUUAWAA: sjæl 
GEE: menneske 
OIWI: år 
OEMMII: krop 
UAA: etiske regler 
UMMOTAEEDA: universitet 
WAAM: kosmos 
WOA: Gud 


De medskyldige i svindelnummeret 

Trinidad Pastrana - en ”okkult kvinde” bosiddende i Madrid - var 
bindeleddet mellem de fremmede fra UMMO og deres kontaktfolk 
på Jorden. José Luis Jordan Pena dikterede budskaberne, som hun 
så videregav pr. telefon og breve. Hun besøgte venner og bekendte 
i udlandet, så hun kunne sende de mystiske budskaber fra hele 
verden og give kontaktfolkene det indtryk, at ummiternes netværk var 
verdensomspændende. 

Den anden UMMO budbringer var Mercedes Carrasco, som mødte 
Jordan Pena i Center for Paranormal Studies. Han hypnotiserede hende 
gentagne gange, og under hypnose skrev hun mystiske breve, som han 
dikterede. 


José Luis Jordan 
Pene skabte de 
falske aftryk i 
jorden ved 
M ad ridforstaden 
Aluche og for¬ 
øgede mystikken 
ved at fremvise 
mærkelige strim¬ 
ler med mystiske 
tegn. Strimlerne 
var lavet af et 
mystisk materiale, 
som var ukendt i 
Spanien på denne 
tid. Senere har 
strimlerne vist sig 
at bestå af et 
materiale kaldet 
TEDLAR fremstil¬ 
let af E. duPont 
de Nemours for 
det amerikanske 
rumforsknings¬ 
program. Hvordan 
Jordan Pene har 
fået fat i materi¬ 
alet er stadig en 
gåde. 


Kilder: 

Fortean Times , 
nr. 149/ -for 
Scott Corrales: 
The UMMO 
Experience: Are 
you experietr¬ 
æd? (www. 
strangemag. 
com) 


Ummo-sagen 
har været grun¬ 
digt omtalt i 
UFO-Nyt nr. 1, 
1978 side 28-37. 
Og på 

folkebiblioteket 
kan man være 
heldig at finde 
bogen ”UFOS i 
FOKUS” skre¬ 
vet af Antonio 
Ribera og Rafael 
Farriols. Bogen 
er udgivet af 
SUFOI/ 

Strubes Forlag i 
1972 (182 sider, 
illustreret) og 
fortæller om San 
José de Valderas 
observationerne, 
mens sagen 
endnu var ung. 

AF NICK REDFERN 
& IRENE BOTT 


Spøgelses-helikoptere 

I de seneste 40 år har mange mennesker over hele verden fortalt, at 
de har set helikoptere i forbindelse med ufoobservationer. Helikopterne 
var meget ofte sorte og uden kendingsbogstaver. Så snart en ufo er 
forsvundet, dukker der mindst seks helikoptere op. Det har aldrig været 
muligt at fastslå hverken ufoens eller helikopternes identitet. Hvis en sådan 
observation havde været et enkeltstående tilfælde, ville det være naturligt 
at antage, at ufoens og spøgelses-helikopternes optræden var et mærkeligt 
sammentræf. Men fænomenet optræder oftere og oftere. 


Far og søn, Walter og Dan Richley, 
så et mærkeligt objekt svæve højt 
over deres gård ved Lynchburg, 
Ohio, den 26. september 1974. 

Da der var monteret en meget 
kraftig projektør på familiens last¬ 
bil, besluttede Walter og Dan sig 
til at foretage et ''eksperiment” og 
samtidig se ufoen bedre. 

Da lysstrålen ramte ufoen, opda¬ 
gede Richleys, at de selv pludselig 
blev badet i et kraftigt, rødt lys, som 
kom fra ufoen. De blev selvfølgelig 
meget forskrækkede og løb i sikker¬ 
hed inde i stuehuset. Da de gjorde 
det, begyndte ufoen at flyve mod 
horisonten, hvor den forsvandt. 

Kl. 23.00 den følgende nat, da 
Dan sad og læste, blev han pludse¬ 
ligt opmærksom på en kraftig støj, 
som kom udefra. Han gik hen til 
vinduet: En stor helikopter var ved 
at lande. 

"Jeg vækkede far,” fortalte Dan, 
og Walter blev hurtigt sat ind i 
situationen: 

"Jeg tror, at jeg lyste på noget, 
som var en militær hemmelighed. 


Helikopteren kom for at advare 
mig.” 

Leonard Stringfield, som person¬ 
ligt undersøgte sagen, spurgte Wal¬ 
ter Richley, om han havde modtaget 
en undskyldning forden skade, som 
helikopteren lavede, da den var ved 
at lande på gårdspladsen. Lufttryk¬ 
ket fra rotorbladene skabte en del 
ravage på gårdspladsen. 

"Nej!” svarede han, "ogjeg vil 
ikke rykke for en. Jeg vil allerhelst 
glemme det hele.” 

USA har været plaget af kvæg- 
mishandlings-fænomenet siden 1967. 
Hvem eller hvad, der er ansvarlig 
for de omfattende nedslagtninger af 
kvæg under meget bizarre omstæn¬ 
digheder, er langt fra klarlagt. En 
rapport fra Federal Bureau of Inve- 
stigation, FBI, dateret den 2. februar 
1979 antyder, at det er muligt, at 
spøgelses-helikoptere er indblandet i 
dyremishandlingsmysteriet på en el¬ 
ler anden måde. 

Er CIA indblandet i et hemme¬ 
ligt eksperiment, hvor man bruger 
anonyme helikoptere, når man ud¬ 


fører forsøg med private kvægflok¬ 
ke? 

Selv om denne teori er sandsyn¬ 
lig, er der dog en stor brist: Hvis 
CIA udfører sådanne eksperimenter, 
hvorfor i himlens navn gør de det 
så på steder, hvor der er så stor ri¬ 
siko for, at de bliver opdaget af vre¬ 
de landmænd? Det ville være meget 
bedre for CIA at foretage forsknin¬ 
gen på regeringens egne faciliteter, 
hvor mishandlingerne ikke giver no¬ 
gen form for provokationer. 

Tom Adams, som i lang tid har 
undersøgt kvægmishandlingsmyste¬ 
riet, har fremlagt en noget mere 
sandsynlig teori. 

"Helikopterne er af militær op¬ 
rindelse,” mener han. "USAs rege¬ 
ring har et meget vidtgående kend¬ 
skab til mishandlingerne, meningen 
med dem, motiverne og hvorfor. 
Regeringen forsøger at overbevise 
de mennesker, der undersøger mis¬ 
handlingerne og den brede befolk¬ 
ning om, at militæret måske står 
bag mishandlingerne, en aflednings¬ 
manøvre fra den virkelige sandhed.” 

Spøgelser over Storbritannien 


En sand malstrøm af rapporter om 
mystiske lys og ufoer kom i 1975 
fra selve det amerikanske militær. 
Adskillige observationer kom fra 
området nær Maelstrom Air Force 
Base, Montana, Louring AFB, Mai- 
ne, Wurtsmith AFB, Michigan og 
mange andre regeringsinstitutioner 
over hele Nordamerika. Selv om det 
i flere tilfælde stod klart, at det dre¬ 
jede sig om helikoptere, var ingen 
villige til at indrømme, at de ejede 
fartøjerne. Der blev heller ikke gi¬ 
vet nogen forklaring på deres for¬ 
bindelse med de mange ufoer, der 
blev set inden for det samme tids¬ 
rum. 

Da antallet af disse rapporter var 
på deres højeste i USA, begyndte 

der at dukke lignende rapporter op 
i Storbritannien, kort før et ægge¬ 
formet ufo styrtede ned i Berwyn 
Mountains, Wales. Det blev afsløret 
den 15. januar 1974, da politiet i 
den nordlige del af England blev 
sendt ud for at se efter nogle usæd¬ 
vanlige helikoptere i området. 

Den følgende dag oplyste poli¬ 
tiet i Staffordshire, at de også havde 
modtaget rapporter om uidentifice¬ 
ret helikopter-aktivitet ud på natten. 
Selv om de ikke ville komme ind på 
detaljer for det specifikke område, 
fortalte politiet medierne, at de hav¬ 
de kendskab til mindst 50 obser¬ 
vationer fra Staffordshire, Derbyshi- 
re og Cheshire. Gennem seks måne¬ 
der blev der set usædvanlige lys om 
natten og uidentificerede helikopte¬ 
re i både Cheshire og Derbyshire. 

Vidner fortalte politiet, at de 
havde set et usædvanligt ”enkelt, 
klart lys” flyve over Dearly Moor i 
Derbyshire tidligt om morgenen den 
18. januar 1974. 

Paul Gelling, medredaktør på 
Birmingham Evening Mail, så et 
usædvanligt ”hvidt, dalende lys” 
på himlen over Aston Catlow nær 
Stratford-upon-Avon. 

Den anerkendte forsker Omar 
Fowler har afdækket detaljer om en 
nærobservation, som fandt sted i ju¬ 
li 1997 nær Rugeley, Staffordshire. 

”Vidnets opmærksomhed blev 
fanget af en lyd som fra en hurtigt- 
kørende totaktsmotor uden for hans 
hjem,” fortalte Fowler. ”Han gik ud i 
mørket, hvor han så nogle svævende 
lys omkring 140 meter fra ham og 
140 meter over jorden. Han gik ind 
og hentede sin kikkert. Gennem den 
kunne han se noget, der lignede en 
sort helikopter i nærheden af lysene.” 

Manden havde en natkikkert in¬ 
de i huset. Den fik han fat i i 
løbet af få minutter. Han betragtede 
lyset igen. Han så nu helikopteren 


meget tydeligt, da den blev oplyst 
af både positions- og navigations¬ 
lysene. Han mente, at den lignede 
”Airwolf’ fra tv-serien. Han tændte 
så for det infrarøde lys og så straks, 
at der var et fuldstændigt mørkt, tre¬ 
kantet fartøj nær ved helikopteren. 

”Jeg troede ikke mine egne øj¬ 
ne!” sagde han. Trekanten, som var 
på størrelse med helikopteren, re¬ 
flekterede positions- og navigati¬ 
onslysene. Der var ingen støj. Han 
forsøgte at komme tættere på de to 
svævende fartøjer, mens han betrag¬ 
tede dem gennem natkikkerten. 

Man kunne sige sig selv, at 
helikopteren var udstyret med na¬ 
tobservationsudstyr, for da manden 
nærmede sig, begyndte helikopteren 
pludselig at flyve bort med en utro¬ 
lig høj hastighed. ”Den forsvandt 
som en raket”. Trekanten blev der 
lidt endnu og fløj så bort! 

Hvem er ansvarlig for disse spø¬ 
gelses-helikoptere, og hvad er deres 
forbindelse med ufomysteriet? En 
interessant afsløring kom fra Leo¬ 
nard Springfield, som hørte om en 


amerikansk oberstløjtnant, der for¬ 
talte følgende til forskeren Tommy 
Blann: 

”...I underjordiske installationer 
såvel som på isolerede militære om¬ 
råder står eskadriller af helikoptere 
uden identifikationsmærker. De er 
udstyret med meget avancerede in¬ 
strumenter. De bliver sendt til om¬ 
råder med stor ufoaktivitet for at 
holde øje med fartøjerne eller trans¬ 
portere dem ud af området, hvis de 
får problemer med motorerne.” 

Hvad enten disse spøgelsesheli¬ 
koptere har forbindelse med ufoer 
eller ej, er der ingen tvivl om, at så 
snart der bliver observeret en ufo, 
er disse mystiske helikoptere aldrig 
langt væk. □ 


Kilde: 

www. weird-world. com/-for 


Kom tæt på et mysterium 

UFO’er tæt på et mysterium 

- er en danskproduceret video på en halv time med de bedste danske uforapporter 
og autentiske danske- og udenlandske videooptagelser af mystiske himmelfæ¬ 
nomener. Videoen er særdeles velegnet som en introduktion til emnet, fx i 
studiekredse og på skoler. 

Videoen er produceret i samarbejde med Estrella, og prisen er uhørt lav: 

kr. 90,00 

Videoen bestilles ved at indbetale kr. 90,00 + kr. 17,00 (ekspedition/porto) i alt 
kr. 107,00 på giro 9 11 77 25, SUFOI, Postboks 6, 2820 Gentofte. Skriv V-001 
under meddelelser til modtageren. 

Rumfart og astronomi 


Hvor langt væk er ET? 


I 1960, da Frank Drake foretog de 
første moderne forsøg på at lytte 
efter radiosignaler fra ET, rettede 
han sine antenner mod to forholds¬ 
vis nære stjerner, Epsilon Eridani 
og Tau Ceti, henholdsvis 10 og 12 
lysår fra Jorden. 

Han valgte disse stjerner af flere 
grunde. De er sollignende stjerner 
og derfor meget sandsynlige kandi¬ 
dater til at have planeter med pas¬ 
sende kemi for det, vi kalder liv. 
Men det var også meget vigtigt, at 
de var forholdsvis tæt på Jorden, 
så det var muligt at opfange sig¬ 
naler fra eventuelle radiosendere. 
Signalerne ville kunne høres på 
denne afstand. 

Dertil kommer, at det ville være 
interessant at finde fremmede i 
vores nabolag i stedet for i den 
anden ende af galaksen. Hvis de 
fremmede virkelig var så forholds¬ 
vis tæt på - lad os sige mindre end 
100 lysår - så var en tovejs kom¬ 
munikation tænkelig - selv om den 
ville være besværlig og langsom¬ 
melig. 

Drake hørte intet fra disse to 
sollignende søskende. Det har sene¬ 
re SETI forskere, inklusive SETI 
Institutes Project Phoenix, heller 
ikke ved en nøje undersøgelse af 
tusinder af nærliggende stjerner. 

Det fortæller os, at universet ikke 
er fyldt med kraftige og vedvarende 
signaler fra avancerede samfund. Et 
bevis på ikke-jordisk liv er ikke 
noget, man bare falder over, og sig¬ 
nalerne, som vi leder efter, er sand¬ 
synligvis meget svage. Det vidste 
man selvfølgelig ikke i 1960. 

Når alt kommer til alt, er det 
muligt, at galaktiske civilisationer 
breder sig så voldsomt, at selv nabo¬ 
stjernerne giver husly til aliens. Men 
SETI-forskningen har gennem de 
seneste årtier vist, at det ikke er til¬ 
fældet. Vi må undersøge mere end 
en høstak nøje, før vi finder nålen. 
Fair nok. Men hvor meget hø skal vi 
gennemrode? Med andre ord: Hvor 
langt er der til den nærmeste, aktive 
fremmede civilisation? 

Vi ved det rent faktisk ikke. 

Det afhænger af, hvor mange sam¬ 
fund, der er opstået i galaksen. 

Det er symboliseret ved bogstavet 
”N” i den berømte Drake Ligning. 
Pessimister mener, at N er lig med 
1. Med andre ord, vi er det eneste 
slæng i byen. 



Carl Sagan var noget mere opti¬ 
mistisk. Han foreslog lejlighedsvis, 
at N måtte være en million. I det til¬ 
fælde, er det let at beregne, at gen¬ 
nemsnitsafstanden til den nærmeste 
galaktiske civilisation rundt regnet 
er 100 lysår. Det er sammenligne¬ 
ligt med det rum, vi rent faktisk har 
undersøgt. 

Drake selv går ind for en noget 
mere moderat værdi for N, nemlig 
at der er omkring 10.000 teknolo¬ 
giske civilisationer spredt ud over 
Mælkevejen. Hvis han har ret, så er 


I sidste nummer af UFO-Nyt om¬ 
talte vi konkurrencen ”Liv i univer¬ 
set” arrangeret af ESO, CERN og 
ESA. Ideen med konkurrencen var 
først og fremmest at skabe interesse 
for emnet og for at finde ud af, hvad 
unge mennesker i Europa mener om 
spørgsmålet ”Liv i universet”. 

De danske vindere i konkurren¬ 
cen blev fundet den 19. oktober. De 
to vindende hold er: 

• Andreas Kunding, Lars Brandt, 
Bo Møller Hansen, Kaspar K. 
Nielsen og Peter Kristensen fra 
Haslev Gymnasium. Besvarelsen 
er en webside og kan ses 

på: www. tycho.dk/liviuniverset/ 
H/index, html 

• Jesper Terp Jørgensen, Kasper 
Sørensen, Jakob Killerup Peder¬ 
sen og Ane Lindegaard Appel t 


der mellem 500 og 1.000 lysår til 
vores nærmeste naboer. Det er en 
ret pæn afstand, selv om det kun er 
en procent af afstanden tværs gen¬ 
nem galaksen. 

Vi får kort og godt ikke oplys¬ 
ninger om afstanden til ET’s hjem¬ 
mebane, før vi har modtaget et sig¬ 
nal. Men med mindre du er af den 
opfattelse, at galaksen syder af mere 
end en million beboede verdener, 
vil afstanden være mindst 100 lysår. 

Kommunikationen vil - hvis vi 
får den i gang - være meget lang¬ 
sommelig. Mindst to århundrede år 
mellem spørgsmål og svar. Men der 
er OK. I det 16. århundrede var 
kommunikationen mellem Europa 
og det nyligt opdagede Amerika 
også langsommelig. Den langsom¬ 
melige udveksling af informationer 
gjorde ikke opdagelsen mindre vig¬ 
tig- 

Bare det at vide, at der er sam¬ 
fund på den anden side af et umåde¬ 
ligt tomrum, var en god grund til at 
stoppe op og undre sig. 

Vi vil aldrig møde aliens ansigt 
til ansigt, men vi ved, at vi har sel¬ 
skab. □ 


Kilde: 

www.space. c om/-for 


fra Vestfyns Gymnasium. Besva¬ 
relsen er en webside og kan ses 
på: www.tycho.dk/li vi uni verset/G/ 
Astronomi -projekt, html 



Vinderne får i november et fem 
dages ophold på CERN i Geneve, 
Schweiz, og deltager i den fælles¬ 
europæiske konkurrence. □ 

Æmh 


Liv i universet 

Levende organismer på Mars? 

Billede af et område ved Mars' sydpol 
optaget af Mars Or bit er Camera instru¬ 
mentet på NASA's Mars Global Sur- 
veyor rumsonde. De tre ungarske for¬ 
skere - Gant i, Szathmary og Horvath 
- påstår, at de mørke pletter er tegn 
på levende organismer, der lever i isen. 
(Foto: NASA/JPL/MSSS) 


Tre ungarske forskere mener at ha¬ 
ve fundet tegn på organismer, der 
lever i isen ved Mars’ sydpol. Det 
er dog meget tvivlsomt, om der er 
hold i denne yderst spekulative kon¬ 
klusion bragt til torvs den 7. sep¬ 
tember via telegrambureauet Reu¬ 
ters. 

Det lyder næsten for godt til at 
være sandt - eller som om det var 
den første dag i april: Billeder, der 
viser, at der nu og her findes leven¬ 
de organismer på Mars. Det er ikke 
desto mindre den konklusion, som 
tre ungarske forskere - kemikeren 
Tibor Ganti, biologen Eors Szath¬ 
mary og astronomen Andras Hor¬ 
vath - er nået frem til ved at studere 
60.000 billeder optaget af NASA’s 
Mars Global Surveyor rumsonde, 
der kredser om vores røde nabopla¬ 
net. 

De tre forskere har imidlertid ik¬ 
ke direkte set levende væsner, men 
derimod tusinder af mørke pletter 
i isen ved Mars’ sydlige polkalot. 

De tre forskeres fortolkning af disse 
pletter er, at de skabes af organis¬ 
mer, der ved at opsuge sollys kan 
smelte isen omkring sig og skabe 
brugbare livsbetingelser for sig selv. 
Ifølge forskerne ses et tilsvarende 
fænomen ved Jordens sydpol. 

Selv om pletterne på Mars skulle 
minde meget om strukturer, der ses 
på Antarktis, så er det mildest talt 
en vovet konklusion at bruge plet¬ 
terne som argument for nulevende 
organismer på Mars. Allerede den 


12. juni advarede folkene bag Mars 
Global Surveyor da også om, at dis¬ 
se mørke pletter, der formentlig blot 
er et resultat af den almindelige års¬ 
tidsbestemte afsmeltning af isen ved 
sydpolen, kunne give anledning til 
en ”følelse” af biologisk aktivitet. 

Er der bare den mindste smule 
hold i de tre forskeres konklusion, 
så er det uden tvivl en opdagelse af 
umådelige dimensioner. 

Umiddelbart virker ungarernes 
resultat dog mest som ren speku¬ 
lation, og desuden er det stærkt 
kritisabelt, at de kun har fremsat 
deres påstand gennem et nyheds¬ 
bureau i stedet for at offentliggøre 
deres resultater i et videnskabeligt 
tidsskrift, så andre forskere kan vur¬ 
dere deres argumentation på et so¬ 
lidt grundlag. 

Tiden vil vise, om deres påstand 
er bæredygtig, men som sagen står 
nu, virker det mest som at slutte 
sig til eksistensen af en hest ved 
knapt at have anet skyggen af en 
hestepære. □ 

Michael-Linden Vørnle 


Kilder: 

Reuters (telegram 20446, 7. septem¬ 
ber 2001) 

Mars Global Surveyor Mars Orbiter 
Camera Release No. MOC2-286, 

12. juni 2001 


Tilbud til alle læsere 


UFO’ernes verden 

I perioden 1981-1986 var artikelserien „UFO-klassiker“ et fast indslag i 
UFO-Nyt. Serien redegjorde for de berømte ufoobservationer, så både nye 
og „gamle“ læsere kunne læse dem med udbytte. Nu er alle disse artikler 
samlet for første gang. 

„UFO’ernes verden“ består af 4 gennemillustrerede hæfter på i alt 212 
sider! Førpris: kr. 126,00. Tilbud kr. 79,00 


Plakat 

SUFOI’s plakat med Dezso Stemoczkys flotte motiv er 
naturligvis i farver. Plakaten måler 60 x 80 cm og er trykt 
på kraftigt papir. 

Førpris kr. 90,00. Tilbud kr. 69,00 

Bestilling foretages ved at indbetale det pågældende 
beløb + kr. 17,00 (ekspedition/porto) på giro 9 11 77 25, 
SUFOl, Postboks 6, 2820 Gentofte. 

Observationer 


AF KARL T. PFLOCK 


Uidentificerede flyvende...? 


Den 11. juni 1994, eftermiddag 

Placitas, New Mexico - Jeg har lige 
haft, hvad jeg tror, er den anden ob¬ 
servation af en flyvende tallerken i 
mit liv... to klassiske dagslysskiver 
krydsede New Mexicos himmel med 
høj hastighed! 

For kort tid siden, mens jeg var i 
gang med noget havearbejde, hørte 
jeg et jetfly nærme sig. Jeg er inkar¬ 
neret flyobservatør (kigger derfor 
altid i vejret efter dem), så jeg trådte 
et par skridt frem og kom fri af de 
træer, som jeg arbejdede under, så 
jeg havde frit udsyn til himlen. 

Til min store overraskelse så jeg 
et stærkt hvidt, tilsyneladende glø¬ 
dende, rundt objekt med hvad der 
så ud til være en meget tynd, mørk 
kant. Omkring 10 grader vest for mit 
zenit, fløj det mod den skyfri, letdi- 
sede himmel på en sydvest-nordøst¬ 
lig kurs. 

Jeg betragtede objektet, mens det 
passerede lige over mig og holdt øje 
med det, til det forsvandt i det fjerne 
omkring 50 grader over horisonten. 
Lige før objektet forsvandt ud af sy¬ 
ne, slingrede det meget hurtigt fra 
side til side, før det kom på rette 
kurs igen. Da der hverken var skyer 
eller andre referencepunkter, var det 
svært at bedømme objektets størrel¬ 
se, højde og hastighed, men der var 
ingen tvivl om, at det så ud til at 
være et stort, massivt flyvende ob¬ 
jekt, som fløj meget højt og hurtigt. 

Da objektet var forsvundet, opda¬ 
gede jeg, at jeg stadig kunne høre 
det fly, som i første omgang fangede 
min opmærksomhed. Det viste sig 
at være en Boeing 737 på vej mod 
nord-nordøst fra Albuquerque Inter¬ 
national Airport. Jeg gik straks ind 
i huset for at se, hvad klokken var. 
Den var 11.54. 

Da jeg igen kom udenfor, tænkte 
jeg min observation grundigt igen¬ 


nem for at kunne huske så mange 
detaljer som muligt. Jeg havde set 
objektet i mindre end fem sekunder. 
På den korte tid havde det bevæget 
sig 50 grader over himmelbuen! 

Så fik jeg igen øje på et objekt 
identisk med det første! Det var lige 
over mig og fløj mod øst. Jeg tabte 
det af syne på samme måde som det 
første. Jeg så også det andet i mel¬ 
lem tre og fire sekunder. Dette objekt 
slingrede ikke på sin kurs, og det var 
fuldstændig lydløst, hvilket jeg ikke 
kunne være sikker på med det første, 
da jeg kunne høre flyets motor. 

3. juli 1995 

Mine anstrengelser på at finde en 
forklaring har været nyttesløse. Højt¬ 
og hurtigtflyvende jetfly kunne ude¬ 
lukkes på grund af objekternes af¬ 
grænsede facon, lys og farve, mang¬ 
lende lyd og belysning indefra. Af 
lignende grunde og på grund af den 
lige flyvekurs, kunne fugle, flyvende 
papirstykker osv. udelukkes. 

Gennem flere måneder havde jeg 
jævnligt observeret på forskellige ti¬ 
der og under forskellige omstændig¬ 
heder, i begyndelsen dagligt senere 
noget sjældnere, alle til ingen verdens 
nytte. Jeg sendte en rapport til Mu¬ 
tual UFO NetWork (MUFON), både 
lokalt og til det internationale hoved¬ 
kvarter, men der skete intet. Jeg send¬ 
te en kopi til Mark Rodeghier, for¬ 
mand for Centre for UFO Studies 
(CUFOS), som tog sagen meget se¬ 
riøst og foretog en undersøgelse på 
stedet. Han var også paf. 

4. juli 1995 

Min kone og jeg er i haven på det 
sted, hvor jeg havde min observation 
for over et år siden. Vi vil tage sol¬ 
bad. Store, hvide skyer bølger over 
den blå himmel, men solen... De er 



Tegning: Alexander 
Tomlinson 


tilbage! Først en, så to, så adskillige 
objekter. Alle ligner det, jeg så i 
juni året før, på vej mod øst som 
før. De blinker over himlen, først en, 
så en mere. De foretager de mærke¬ 
lige manøvrer, som jeg så forrige år, 
krydser himlen og... 

Det var pokkers! Balsampoppel 
“fnug”! 

Med skyerne som baggrund står 
det hele nu i et bedre perspektiv. 
Objekterne tager form som flyvende 
sommer, dunede hvide frø fra den 
store balsampoppelskov på Rio 
Grandes bredder små 5 km mod vest. 
De rider mod øst på den opadgående 
vestenvind og er mindst 15 m over 
vores hoveder. Flere og flere kom¬ 
mer til. Nogle flyver lavere end an¬ 
dre, først som objekter med mørke 
kanter mod den lyse himmel, og 
senere ”afsløret” med skyerne som 
baggrund... 

Alt står pludseligt så skuffende 
klart. Sollyset, som falder på fnug¬ 
gene, bliver diffust i myriader af sil- 
keagtige tråde og ligner en indvendig 
oplysning. Den tynde mørke kant er 
en optisk illusion, som opstår, når 
baggrundsfarven næsten er den sam¬ 
me som fnuggets farve. I stedet for 
en stor, højtflyvende, toptunet fly¬ 
vende tallerken, er objekterne et par 
cm store fnug, som flyver lige over 
os. 

Men hvorfor så jeg ikke det sidste 
år? Selvfølgelig fordi vi i juni 1994 
kun havde boet i New Mexico i seks 
måneder. Jeg havde aldrig før set 
“balsampoppel-sne”. Det står på i to 
til tre uger, når de store balsampop¬ 
ler i det sene forår og den tidlige 
sommer spreder deres frø med vin¬ 
den. 

Jeg “tilstod” over for CUFOS og 
MUFON kort efter min Independen- 
ce Day åbenbaring, og det vil glæde 
mig, hvis historien bliver spredt ud 
over hele kloden. Fnuggene flyver 
igen... □ 


Karl Pflock, ufoforsker siden 
sidst i 1960’eme, så sin første 
og eneste flyvende tallerken som 
dreng i sommeren 1952 eller 
1953. Hans nye bog “Roswell: In- 
convenient Facts and the Will to 
Believe” er netop udgivet af Pro- 
metheus Books. 


Kilde: 

Fortean Times , nr. 150 /-for 

Gådefuld forsvinden 

Blandt de mange tilfælde/ hvor militære personer er forsvundet på mystisk 
vis i perioden 1939-1945/ fandt et af de mest gådefulde sted i 1942 ud 
for den californiske kyst. Hændelsen fortjener at gå over i historien som 
Anden Verdenskrigs svar på mysteriet om Marie Celeste. 



Klokken var omkring 06.00 den 16. 
august 1942, og flådens luftskib L8 
- Flight 101 - lettede fra basen med 
det flotte navn Treasure Island Na¬ 
val Air Station. Det skulle på en ru¬ 
tineflyvning over Golden Gate-om¬ 
rådet ved San Fransisco, hvor man 
skulle holde udkig efter japanske 
ubåde. 

Klokken 07.38 rapporterede 
mandskabet - løjtnanterne E. De- 
Witt Cody og Charles Ellis Adams - 
deres position til at være fire miles 
øst for Farallons. Blot et minut se¬ 
nere sendte de en anden meddelelse 
over radioen: 

“Jeg undersøger en mistænkelig 
olieplet - stand by.” 

Mandskabet på mindst to fisker¬ 
både kunne bekræfte, at de havde 
set L-8 dale ned i omkring 100 me¬ 
ters højde, hvorefter luftskibet be¬ 
gyndte at cirkle omkring en mystisk 
olieplet på havets overflade. Da der 
kunne være tale om, at en japansk 
ubåd var i farvandet, forlod fiskerne 
hurtigt området for det tilfælde, at 
Cody og Adams valgte at smide 
dybvandsbomber mod ubåden. 

Mærkeligt nok foretog Cody og 
Adams sig intet. I stedet steg luft¬ 
skibet pludseligt og meget hurtigt 
op i skyerne, hvor det forsvandt. 

Det mærkeligste var dog, at Flight 
101’s radio var fuldstændig død! 

L-8 var dog ikke ude af syne så 
længe. 

Som timerne gik med den tavse 
radio, blev det omflakkende luftskib 
set af adskillige, blandt andre af en 
pilot på et P-38 Lockheed Light- 
ning og af besætningen på et af 
flådens patruljefly, som rapportere¬ 
de med nogen bekymring, at de 
havde været meget tæt på luftskibet. 
Men hvor var Cody og Adams? 
Hvorfor havde de ikke brugt radio¬ 
en? Spørgsmål var der mange af, 
men ingen svar. 

Få minutter efter, at besætningen 
i flådens patruljefly havde observe¬ 
ret Flight 101, kom det ind meget 
lavt over kysten ved Fort Funston - 
faktisk så lavt at nogle fiskere tap¬ 
pert forsøgte at gribe fat i luftski¬ 


bets trosser, men de var dog ikke 
tæt nok på. De kunne se, at døren 
stod åben og gondolen var tom: Co¬ 
dy og Adams var forsvundet! 

Da Adams og Cody lettede den 
16. august 1942 for at tage på deres 
skæbnesvangre tur, var det så abso¬ 
lut ikke deres hensigt at smide en 
bombe over det amerikanske fast¬ 
land. Da luftskibet fortsatte med at 
tabe højde, gik dets motorer i stå, 
og det slog smut på stranden. Før 
det fortsatte ind over land, tabte det 
en dybvandsbombe (den eksplode¬ 
rede heldigvis ikke) på den nærlig¬ 
gende Olympic Golf Bane! Det var 
lige ved at gå galt. 

Alexander McKee fortæller: 

“Omkring kl. 11.00 den dag ske¬ 
te der noget i centrum af byen Daly 
City. Et luftskib forsøgte tilsynela¬ 
dende at lande på hovedgaden! Vin¬ 
duerne blev slået op, og hovederne 
tittede frem. Trafikken gik i stå. 
Hylende brandbiler susede gennem 
gaderne. Politifolkene fortalte, hvad 
de ville sige til de ’tossede sø- 
mænd’. Det er utroligt, men 80 me¬ 
ter kollapsende luftskib landede på 
gaden uden at ramme nogen af by¬ 
ens toetagers bygninger. Det lagde 
pænt sig til rette oven på to biler.” 

Men Cody og Adams var for¬ 
svundet ud i glemslen... 

Jimmy Ward har undersøgt sagen 
og siger: 

“Deres faldskærme og gummi¬ 


redningsflåde lå på deres plads, og 
det så ikke ud til, at der manglede 
noget i kabinen. Intet var slået i 
stykker, ødelagt eller faldet ned. 

Der var intet blod, ingen skudhuller 
eller lugt af krudt fra maskingevæ¬ 
ret. Selv den meget tunge og luk¬ 
kede mappe med de klassificerede 
ordrer var på sin plads bag pilotens 
sæde. Det var som om, at de blot 
var gået ud for at hente en kop kaf¬ 
fe.” 

Der manglede kun mændenes 
Mae West redningsveste - noget 
som leder til den konklusion, at de 
havde forladt fartøjet. Ikke desto 
mindre slog forskerne fast, at gon¬ 
dolens dør var blevet åbnet udefra 
og ikke indefra! 

En ting, som gør hele sagaen 
endnu mere bizar, er en erklæring 
fra James Riley Hili, som ankom 
til Treasure Island kort før Cody 
og Adams. Hili skulle egentlig selv 
være fløjet op i skyerne med luftski¬ 
bet. Efter at være gået om bord i 
luftskibet kl. 06.00 blev Hili beor¬ 
dret ud af fartøjet af Cody, som gik 
i gang med at “varme” luftskibets 
motorer op, mens han afviste at give 
den overraskede Hili en forklaring. 
Hili vidste ikke, hvad der foregik, 
så han forlod fartøjet og så det stige 
til vejrs. 

Jimmy Ward siger: 

“Hvorfor var der ingen, der inte¬ 
resserede sig for, om der kom rap- 

porter via radioen om luftskibets 
position i næsten to og en halv ti¬ 
me? Med japanske ubåde i farvan¬ 
det og med Flight 101’s specifikke 
mission burde der helt sikkert være 
nogen, der skulle have udvist lidt 
større interesse. 

Det er også en gåde, hvorfor Hiil 
blev erstattet af de to mænd, hvoraf 
den ene bar en låst mappe...og sidst, 
men ikke mindst, hvorfor var map¬ 
pen ikke blevet åbnet, men snarere 


gemt væk til en speciel udsending 
kunne komme og hente den?” 

Det største mysterium er selvføl¬ 
gelig: Hvad skete der med løjtnant 
DeWitt Cody og søløjtnant Charles 
E. Adams? 

“Teorierne har gennem årene 
gået fra en japansk ubåd til en 
ufobortførelse,” oplyser Ward, som 
omhyggeligt bemærker, at hvis en 
japansk ubåd var indblandet, ville 
der selvfølgelig have været en livlig 


aktivitet i luften og på havet på det 
omtalte tidspunkt. Det er vel over¬ 
flødigt at fortælle, at der aldrig duk¬ 
kede rapporter om en ubåd op. 

□ 


Kilde: 

Weird War Tales II. Missing in Ac¬ 
tion and Other Stories, 2001 Weird 
War Tales Library I-for 


Danske rapporter 


Er der i det hele taget nogen, som ser ufoer mere? Får I tilsendt fotos af 
mystiske ting på himlen? Disse spørgsmål møder vi ofte i emails, breve 
og ved foredrag. Og ja, vi får faktisk mange henvendelser - ikke mindst 
via vores hjemmeside www.sufoi.dk. Nogle rapporter har vi mulighed 
for at undersøge nærmere. Andre må vi lægge i vores omfattende rap¬ 
portarkiv uden yderligere undersøgelser, måske fordi oplysningerne er 
for sparsomme. Men alt registreres. Her bringer vi et lille udvalg af de 
mange indberetninger og fotosager, som vi har modtaget i år frem til 1. 
november. For at sikre observatørerne anonymitet har vi udeladt enkelte 
navne, efternavne o.lign. 


7770 Agger, omkring 1972 


I 1972, eller der omkring, måske lidt 
senere, var vi som kærestepar på af¬ 
tenvandring til Vesterhavet ved Ag¬ 
ger nord for Limfjorden. Desværre 
har vi glemt datoen; men det var 
en meget mørk aften, og derfor med 
sikkerhed i vinterhalvåret. Årstallet 
kan snyde os noget; men 1972, må¬ 
ske 73 vil være tæt på. 

Vi stod i klitten og hørte havets 
brusen, for se havet, det kunne man 
ikke. Det var faktisk bælgmørkt. 
Pludselig, og det var faktisk ret 
pludselig, dukkede et meget kraftigt 
lys op, for mig at se næsten i 
strandkanten. Min mand husker af¬ 
standen som ca. ved yderenden af 
de byggede høf ter. Dog er vi enige 
om præciseringen til mellem høfte 
89 og 90; men tættest på 90. 

Det skarpe lys fremtræder i min 
erindring som en rund/oval-liggen¬ 
de, lysende kugle med stor stråle¬ 
kraft - ganske tæt på jord - eller 
vandoverfladen. Der var ingen be¬ 
vægelse. Farven husker vi ikke; 
men for mit indre øje kan jeg gen¬ 
skabe billedet med rød-gule varme 
farver. Min mand hælder mere til 
den anskuelse, at farven måske var 


mere lys til hvid. Om fænomenet 
var at skue i 5 minutter er ligeledes 
vanskeligt at vurdere i dag; men vi 
tror i hvert fald ikke, det var der 
længere. Det er ganske vist, at der 
ikke var noget lys, da vi kom til 
havet. 

Der var ingen lyde i forbindelse 
med observationen. Kun bølgebrus. 
Der var absolut ikke tale om fisker¬ 
både eller et andet naturligt fæno¬ 
men, som blot lagde til land. Der 
var heller ikke tale om store bølger, 
som ville kunne skjule et større 
skibsfartøj mellem eventuelle bøl¬ 
ger - ind imellem. Der var over¬ 
hovedet ikke blæst den pågældende 
aften. 

Vi undrede os gevaldigt over det, 
vi havde set, og har mange, mange 
gange sidenhen talt om episoden, 
som vi fortsat står ganske uforstå¬ 
ende overfor. Selv med vore bedste 
indfaldsvinkler har vi aldrig kunnet 
komme på én eneste naturlig forkla¬ 
ring på fænomenet. 

Som barnefødt ved xx og opvok¬ 
set som nabo til Vesterhavet, var vi 
begge kendt med det fænomen, som 
vi kalder ild i havet eller morild, 
som det vist også kaldes. Dét har vi 
observeret adskillige gange både før 


og efter den omtalte hændelse, som 
på ingen måde minder det mindste 
om morild. Måtte vore iagttagelser, 
selv om de har været arkiveret i vo¬ 
re hoveder gennem mange år, kunne 
bruges i opklaringsarbejdet om ufo¬ 
er, ville det glæde os, og vi hører 
naturligvis gerne, om man har et 
bud på, hvad vi evt. i virkeligheden 
har set. Vi er i dag henholdsvis 50 
og 51 år, og har talt om episoden så 
sent som i dag ved eftermiddagskaf¬ 
fen. 

2830 Brede Sø, 
medio november 1997 


Jeg stod på broen ved Brede Sø og 
kikkede på stjernehimmelen på vej 
hjem fra DTU. En lysende kugle 
kom svævende fra nord (Virum) 
med 30-50 km/t og fortsatte sydover 
ind mod København. Den lignede 
en rund, mat glasskugle med en 30 
W lyspære i midten (hvid-gul). 

Da jeg ikke kunne bedømme af¬ 
standen, kunne jeg heller ikke be¬ 
dømme størrelsen nøjagtigt, men 
den må have været mellem 40 cm 
og 150 cm i diameter. Den kunne 
også beskrives som lignende en ris¬ 
lampe. Den var mindre end 150 me- 

ter væk, for jeg kunne se træerne 
150 m i baggrunden... Kuglen fløj 
i ca. 10-20 meters højde (terrænnet 
varierer meget i dette området). Den 
var helt lydløs. 

Da den næsten var ude af min 
synsrækkevidde, så det ud, som om 
den accelererede kraftigt opad, til 
jeg ikke længere kunne se den. Jeg 
har meget godt syn, og er fuldstæn¬ 
dig sikker på, at det ikke var nogen 
form for kendt, flyvende objekt. Jeg 
var ikke under påvirkning af rus¬ 
midler. 

4600 Køge, den 1. april 2001 


Kl. ca. 21.35 går jeg ud for at lufte 
vores hund og går over parkerings¬ 
pladsen mellem Københavnsvej og 
hovedvejen. Vi er netop kommet 
over parkeringspladsen og har gået 
ganske få meter ad fortovet på 
Pedersvej, da jeg kigger op og over 
mod Køge Stadion og ser, hvad jeg 
først tror er en mat plasticpose, der 
er taget af vinden. Et par sekunder 
efter går det op for mig, at der ikke 
er så meget vind, at det kan være 
en pose og går lidt tilbage for at 
kunne se det bedre. Det går op for 
mig, at det er noget helt andet, og 
ikke noget jeg har set før. Jeg ser på 
opjektet, der er tallerkenformet, og 
farven er nærmest gråhvid. Det pas¬ 
serer næsten lige hen over hovedet 
på mig uden en lyd og uden nogen 
form for lys. 

Det bevæger sig ud mod Køge 
Bugt i en jævn fart, der ikke syntes 
at være særlig høj, ca. 150-200 
km/t. Dette er jeg dog ikke sikker 
på, da jeg ikke havde mulighed for 
at vurdere, hvor højt oppe, det be¬ 
fandt sig og derfor heller ikke kan 
sige, hvor stort det var. 

Jeg kunne se det i ca. 10 sekun¬ 
der, inden det forsvandt ud af syne 
lige så lydløst, som det var dukket 
op. Dette er første gang, jeg nogen 
sinde har set noget så utroligt, og 
jeg tror nok, at min underkæbe næ¬ 
sten ramte fortovet, så meget må¬ 
bede jeg, samtidig med at jeg følte 
mig lidt utryg ved ikke at vide, hvad 
det var, der fløj lige over hovedet 
på mig. 

8600 Silkeborg, den 22. april 2001 


Jeg var på modelflyvepladsen ved 
F.L. Schmidtsvej med min søn i 
dag. 

1. observation kl. 18.12: 

Jeg har et modelfly i luften og ser 
noget løjerligt. Jeg står med solen 
i ryggen. Mod øst - og næsten lod¬ 
ret oppe observerer jeg et ”hul“ i 


et meget højt skydække (vel 10-15 
km). Hullet er underligt mørkeblåt, 
og inde i hullet ser jeg 5-6 ”stjer- 
ner”, synes jeg. Jeg siger til min 
søn: ”Prøv at se!”, men han ser det 
ikke lige med det samme, da han 
ikke ved, hvor han skal kigge (og 
jeg står med hænderne på fjernsty¬ 
ringen), så jeg flyver flyet hen over 
og siger: ”Nu!”, og så kan han se 
det med det samme og siger: ”Det 
ser da underligt ud, hvad er det?” 

Jeg skynder mig at lande mo¬ 
delflyet, kigger på uret (18.12) og 
studerer fænomenet. Jeg konstaterer 
samtidig, at et rutefly lige er pas¬ 
seret i nordlig retning (ca.), og et 
andet er på vej ”forbi” og vil have 
fænomenet på sin venstre side og 
- forudsat han ligger i 8-10 km’s 
højde - ca. 45 grader oppe (se se¬ 
nere). 

Jeg studerer nu fænomenet mere 
intenst: Inde i en slags ”hul” i him¬ 
len, som virker underligt mørkeblåt, 
kredser 6 linse- eller ellipseformede 
ting, som udsender eller reflekterer 
et meget kraftigt lys. Jeg har polaro- 
idbriller på og konstaterer ved at 
dreje på dem, at lyset ikke er polari¬ 
seret, men lige kraftigt ”hele vejen 
rundt”. Dimserne gør lidt ligesom 
svævefly eller musvåger, der flyver 
termik, omend det foregår temmelig 
ukoordineret - nogle flyver højre 
om, andre venstre om. Indimellem 
virker det, som om nogle af dem 
skifter plads meget hurtigt og tem¬ 
melig „ikke-ballistisk“ - det ser helt 
vildt ud. På et tidspunkt står de ri¬ 
meligt stille og er nemme at tælle 
(det er først her, jeg har tal på dem). 

Jeg vurderer højden til minimum 
20 km, og udelukker på stedet vejr¬ 
balloner, fugle og svævefly. Lige¬ 


ledes er det ikke lavtgående satel¬ 
liter. Nu forsvinder de i forskellige 
retninger - en enkelt ser ud til at bli¬ 
ve stående, og ”hul let” lukker igen. 
Klokken er nu 18.15. 

2. observation kl. 18.20: 

Jeg har nu næsten hold i nakken, og 
står og glor op. Jeg har en lidt un¬ 
derlig fornemmelse. Min søn spør¬ 
ger meget intenst til, hvad det var, 
og jeg kan ikke rigtig svare, og er 
lidt fraværende og stirrer. 

Pludselig ser jeg et ”hul” opstå, 
hvori 2 af dimserne nu ses tæt ved 
hinanden. Den ene begynder meget 
stabilt at bevæge sig over til højre/ 
”bagved” mig (altså noget i retning 
af sådan ca. sydvest), og den anden 
følger efter ca. 20-30 sekunder efter 
i samme retning. Fuldstændig stabil 
hastighed, ligner et højtgående fly 
eller en satellit i opførsel. De fader 
langsomt ud syd for mig i ca. 45-50 
graders højde over horisonten i det 
høje skydække. 

Denne observation varer i alt 
knap 3 minutter. Lige nu hvor jeg 
sidder alene og skriver, er jeg i 
tvivl om, hvorvidt min søn så begge 
disse eller kun den allersidste. Jeg 
erindrer, at han spurgte, hvor det var 
henne, da jeg råbte: ”se der!” til 
denne observation. 

Vi bliver stående på pladsen i ca. 

20 minutter mere, hvor både min 
søn og jeg kigger op i luften. Så 
kører vi hjem. Han spørger stadig, 
hvad det var, og siger selv, at det 
ikke kan være fugle eller fly osv. 

Da vi kommer hjem, beder jeg 
min søn om at gå ind på sit værelse 
og tegne det, han har set, med det 
samme, og jeg gør det også (på bag¬ 
siden af en kuvert ude ved køk¬ 
kenbordet). Dette for at gøre det 

► 



En dag, da 10-åri- 
ge Morten sorte¬ 
rede sine billeder, 
fandt han dette 
foto, som han gav 
til sin mor. De 
undrede sig over 
dimsen øverst i 
billedet og sendte 
billedet ind til 
SUFOl. Kort efter 
fandt Mortens mor 
ud af, at billedet 
var taget gennem 
vinduet på hans 
værelse - og at 
der var et kli¬ 
stermærke på vin¬ 
duet, lige dér hvor 
”dimsen ” er! 

I Hvidovre gen- 
nemså en kvinde 
sine gamle fotos 
og fandt dette flot¬ 
te billede af sky¬ 
erne oplyst af sol¬ 
nedgangen. Øverst 
i billedet opdagede 
hun noget, som lig¬ 
ner et rundt objekt. 
Det originale ne¬ 
gativ blev under¬ 
søgt at SUFOis 
fotokonsulent Hans 
Bødker. Han kunne 
fastslå, at ”objek¬ 
tet ” er en fejl på 
filmen opstået un¬ 
derfabrikationen. 


så „videnskabeligt 44 som muligt, in¬ 
den hans fantasi begyndte at flagre. 
Det blev ikke nogen flotte tegnin¬ 
ger, men de er da lavet, inden vi 
nåede at få „konfereret 44 for meget. 

Ham piloten i det andet rutefly 
har set det - og det er bare 100 % 
sikkert! Vi så ingen grønne mænd 
vinke til os, og vi er ret normale 
mennesker. Jeg var pinlig ædru (ba¬ 
re for en ordens skyld). Jeg har 
aldrig set endsige rapporteret om 
noget sådant før, og trods en ret "vi¬ 
denskabelig” anlagt indstilling må 
jeg indrømme, at jeg ikke kunne 
finde noget på repertoiret, der lige 
passede med det her. 

3550 Slangerup, den 12. juni 2001 


Tirsdag den 12-06-01 om aftenen, 
da min kone og jeg skulle lufte ud 
inden sengetid kl. ca. 23.33, ser min 
kone langt ude i horisonten en rød/ 
rødorange lysende plet og spørger 
mig, hvad det mon er. Jeg siger, at 
det nok er en helikopter eller måske 
en stjerne. Jeg kikker lidt undrende 
på lyset, og samtidig henter min ko¬ 
ne en kikkert. Hun kikker efter lyset 
og siger, at det opfører sig under¬ 
ligt, hvorefter jeg henter en gammel 
skibskikkert og konstaterer, da jeg 
fanger objektet i kikkerten, at der er 
tale om et rødligt objekt, der hvirv¬ 
ler sig rundt inden for et område, 
som vi begge kan fastholde med 
kikkerterne. 

Det ligner nærmest en selvlysen¬ 
de slange, der snor sig omkring i 
et fantastisk højt tempo og ind i 
mellem former sig som en ring. I 
kikkerten ser det ud, som om den 
bevæger sig inden for et lille om¬ 
råde, men det kan ikke være tilfæl¬ 
det, fordi det er så langt væk, at det 
to gange forsvinder bag skyerne for 
igen at kunne ses. Inden jeg hentede 
kikkerten, så jeg desuden et lille 2-4 


personers fly, der passerer i vores 
synsfelt langt tættere end objektet, 
men det er forsvundet videre ad sin 
rute, inden jeg er tilbage med kik¬ 
kerten. 

Det sidste vi ser til objektet er, 
at det igen forsvinder bag en stor 
sky, hvorefter vi mister øjenkontak- 
ten med det. Hvad kan det have væ¬ 
ret? 

7130 Juelsminde, 
den 15. juli 2001 


Vi stod mange og ventede på, at et 
fyrværkeri skulle begynde. Vi stod 
og kiggede op mod himlen. Vejret 
var klart, og jeg fik pludselig øje 
på tre orangerøde lys, der i høj fart 
fløj over himlen. Det er svært at 
bedømme, hvor højt de var oppe, 
men jeg vil skyde på ca. 10-20 km. 
Af form syntes de trekantede, og 
de fulgtes, som om de var i forma¬ 
tion ved siden af hinanden. Vi fulg¬ 
te dem i ca. 5-10 sekunder, hvoref¬ 
ter den nordligste, i et meget skarpt 
drej, drejede mod nordvest. 

I løbet af ganske kort tid for¬ 
svandt de alle tre. Det så ud, som 
om de i meget høj fart fløj ud i 
atmosfæren. Der må absolut være 
flere blandt de ca. 1.000 tilskuere, 
der har set det samme, og jeg kan 
med sikkerhed sige, at der ikke var 
tale om fly. Dertil var hastigheden 
for stor, og den retningsændring, 
den ene foretog, var alt for skarp. 

Tirstrup, den 24. august 2001 


Fredag den. 24/8 kl. 21.14 ringede 
min datter hjem fra Tirstrup. Både 
min datter Tanja og hendes kusine 
Nadja var begge ret rystede, og ville 
have at jeg skulle give en forklaring 
på, hvad de lige havde oplevet. Det 
kunne jeg ikke. 

De fortalte, at de kom kørende 


fra Balle (Djursland) mod Tirstrup 
(Djursland), hvor der pludselig kom 
en knallert kørende lige imod dem 
i deres side af vejen. De sagtnede 
farten, og en anden bil begyndte 
at overhale dem. Inden han havde 
overhalet dem, opdagede de, at det 
ikke var en knallert, men et rundt 
lys, der kom farende imod dem, og 
at den bilist, som også så det, så 
helt forkert ud i hovedet. 

Lyset fortsatte mod dem, og som 
Nadja udtalte: ”Jeg kørte sgu’ over 
lyset!” 

Derefter drejede det ud over mar¬ 
ken og forsvandt. 

Hvad pokker kan det have været. 
Jeg tænkte på kuglelyn, men de op¬ 
fører sig da ikke sådan? Ifølge pi¬ 
gernes oplysninger var der to andre 
billister inkl. den overhalende, som 
så fænomenet. 

Vallensbæk, 

den 13. september 2001 


Var netop steget ud af A-toget fra 
København (ankomst 21.25) og gik 
ned ad Højstrupparken mod stran¬ 
den. Gik og nød at det var stjer¬ 
neklart og fik øje på Carlsvognen. 
Jeg stoppede op og kiggede på stjer¬ 
nebilledet, og kort tid efter bevæge¬ 
de tre svagtskinnende, orange "prik¬ 
ker” sig hurtigt hen over himlen i 
retning mod Karlsvognen. 

De tre prikker fløj i samme ret¬ 
ning, men de zigzaggede i skarpe 
ryk uafhængigt af hinanden. Der var 
ingen lyd at høre, og jeg kunne 
se almindelige fly på himlen karak¬ 
teriseret ved deres røde og hvide 
blinken og langsomme færden over 
himlen. Afstanden var ikke til at be¬ 
dømme, idet det gik meget hurtigt. 
Da jeg stoppede op for at se på 
stjernerne, løb en mand i trænings¬ 
dragt forbi, men han var væk, inden 
jeg så de tre orange prikker. 

Jeg kom til at tænke på, om det 
var hemmelige fly, som patruljerede 
himlen nu i forbindelse med terror¬ 
angrebet i USA? 

Motorvejen mellem Næstved 

og København, 

den 16. september 2001 


Vi kørte i bil på vej mod Køben¬ 
havn, da jeg opdagede noget skarpt 
lys på himlen. Slog det hen med, 
at det nok var et fly, der ventede 
på landingstilladelse, men vi blev 
nysgerrige, da det stod helt stille i 
luften. Det var som om, det kom 
tættere på os. 

Det var tydeligt at se fire hvide 
lys, og to blå lys samt et rødt lys. 

som gik fra det ene hvide lys til 
det andet. Tre - fire forskellige røde 
lys. Vi konkluderede, at det måtte 
være helikoptere, men lyset kom fra 
undersiden, og gik lige fra side til 
side og bevægede sig ikke rundt, 
som hvis der havde været et rødt lys 
på en helikopter. 

Pludselig begyndte det at bevæge 
sig meget stærkt og fløj ud til højre, 
hvor vi opdagede et underligt fæno¬ 
men mere. De fløj meget stærkt ved 
siden af os, men var langt væk. Vi 
kunne på et tidspunkt se, at det så 
firkantet ud, nærmest som en rom¬ 
be. Pludselig satte det ene farten op 
og fløj væk fra os og forsvandt ba¬ 
re.... 

Da opdagede vi, at der var et 
lys mere, og det var ret tæt på. Vi 
kunne nærmest se en lyskegle fra 
det, og det holdt helt stille. Alle tre 
var helt ens med de blå, hvide og 
røde lys. Rombeformede og ret sto¬ 
re, selv om de sikkert var langt fra 
os. Vi kunne ikke høre nogen lyd, 
selv om vi rullede vinduet ned og 
sagtnede farten. Men vi var også på 
motorvejen. 

De skiftevis stod stille på him¬ 
melen og satte farten meget op. De 
var på himlen ret tidligt på motorve¬ 
jen, og de sidste to forsvandt først 
omkring København, hvor vejen be¬ 
gyndte at være oplyst. 

Jeg tror ikke på ufoer, men det 
er meget mystisk. Vi håber, at der 
er andre, der har set det også, og 
at vi kan få en logisk forklaring på 
fænomenet. 

Kan det være svenske krigsfly? 
Jeg har hørt om disse fly, der er 
svære at finde på radar og vist nok 
skulle være firkantagtige. 

Jeg kan ikke svare på, hvilken 
retning de havde, men de fløj på vo¬ 
res højre side fra Næstved mod Kø¬ 
benhavn. Den, som forsvandt, fløj 
væk i samme retning. 

6400 Sønderborg, 
den 15. oktober 2001 


Jeg stod ude på min altan og fik 
en pibe tobak, mens jeg kiggede på 
stjerner. Pludselig kom der tre ly¬ 
sende prikker farende hen over him¬ 
melen. To af dem fløj sammen og 
den sidste lidt for sig selv. Den slut¬ 
tede sig dog til de to andre, inden 
de forsvandt i horisonten. 

Jeg har set mange stjerneskud, 
og det var bestemt ikke et af disse. 
Lysprikkerne var tydelige, men gen¬ 
gav et lidt uldent lys, og de trak 
ingen hale efter sig. De bevægede 
sig meget hurtigt og var væk efter 
ca. fem sekunder. 


Tjaa...nakkehårene har ikke rig¬ 
tig lagt sig endnu, for det er jo 
ikke hver dag, man ser noget så¬ 
dant, men jeg følte faktisk, at jeg 
stod midt i filmen ”Nærkontakt af 
3. grad”, og objekterne bevægede 
sig faktisk lidt på samme måde, 
hurtige, men tydelige kursændrin¬ 
ger. 

5250 Odense SV, 
den 19. oktober 2001 


Fredag den 19. oktober 2001 kom 
jeg gående ad Solvej i Dalum i 
Odense SV og er netop nået til hjør¬ 
net, hvor den munder ud i Dalum- 
vej, da min 5 ¥2 årige datter udbry¬ 
der et eller andet i retning af: ”Hvad 
er det?” 

Både min datter og jeg obser¬ 
verer derefter to lysende prikker i 
vestlig retning. I løbet af få se¬ 
kunder forsvinder de i sydsydvest¬ 
lig retning. Det hele sker så hurtigt, 
at to andre tilstedeværende, min 
kone og min svigerfar, ikke obser¬ 
verer noget. Tidspunktet er temme¬ 
lig præcis kl. 21.30, idet jeg kort 
derefter ser på mit radiostyrede ur, 
der da viser 21.31. 

De to lysende prikker bevægede 
sig parallelt i sydsydvestlig retning 
uden at ændre indbyrdes afstand. 
Den imaginære linie mellem dem 
var ca. 45 grader i forhold til deres 
fælles bevægelsesretning. Jeg obser¬ 
verede de to lysende prikker som 
aflange og udtværede, mens min 
datter hævder, at der var tale om 
rene punkter. Deres farve var nær¬ 


mest som farven fra de natriumlam¬ 
per, der benyttes til gadebelysning. 

Min første tanke var, at der var 
tale om de lysreflekser, man i fug¬ 
tigt vejr kan observere fra billygter, 
når deres lys reflekteres i elektriske 
luftledninger. Imidlertid var det ikke 
fugtigt vejr. Der var ingen biler, far¬ 
ven var forkert, og højden på him¬ 
len var for stor til, at det kunne 
være reflekser i luftledninger. Min 
næste tanke var, at det kunne være 
fugle belyst nedenfra, eksempelvis 
fra stadionbelysningen fra Dalum 
Stadion, der (så vidt jeg ved) be¬ 
finder sig i observationsretningen. 
Dette ville imidlertid medføre, at 
fuglene skulle bevæge sig med be¬ 
tydelige hastigheder, anslået flere 
tusind km/t. 

Der kan efter min mening ikke 
have været tale om fly, idet de 
med den givne bane og hastighed 
burde have været hørbare. Jeg har 
en del erfaring med satellitobserva¬ 
tioner. Der var heller ikke tale om 
satellitter, idet både hastigheden og 
størrelsen af lysfænomenet var for¬ 
kert. 

Det, der efter min opfattelse ville 
passe bedst med bane og hastighed, 
ville være et meteor, der dog i så 
fald skulle have været sprængt i to 
stykker. Jeg har aldrig selv observe¬ 
ret andet end helt kortvarige stjerne¬ 
skud, og altså ikke et stort meteor, 
der passerer hele himlen. Alligevel 
synes jeg dog ikke, at den gullige 
farve stemmeroverens med min 
forventning til farven på et sådant. 

□ 


Kontakt SUFOI 

Har du set eller filmet noget mystisk på himlen, så kontakt SUFOI på adressen: 
Postboks 6, 2820 Gentofte, ring på tlf. 70 20 11 22 eller udfyld indberetnings¬ 
skemaet på vores hjemmeside: www.sufoi.dk 


B. Christensen var 
ved at ind scanne 
gamle fotos, da 
han på dette foto 
optaget i Hadsund 
engang i 
1980’erne opda¬ 
ger et rundt 
objekt. SUFOI har 
også modtaget en 
kraftig forstørrel¬ 
se af objektet. B. 
Christensen spør¬ 
ger, om det kan 
være snavs på 
kameralinsen. Vi 
ved det ikke. Har 
læserne et bud? 


















SUFOI's Lokalgruppe 
i Storkøbenhavn 


Lokalgruppen mødes den 2. torsdag i måneden i Vanløse Medborgerhus, Lindersvold, 
Jyllingevej 77. 

Vi mødes klokken 19.00 og hører foredrag, snakker om ufoer, ser videoer og hygger os. 
Skulle det være noget for dig, er du meget velkommen til at møde op. 


Kommende foredrag i 2002: 

Den 10. januar: Foredraget ”Mars - status over udforskningen 
af den røde Planet” ved astrofysiker en Michael Linden-Vørnle. 

Den 14. februar: Forfatteren Palle Vibe fortæller om spøgelser 
og ånder. I sin nyeste bog "Genfærd, grave og onde ånder” 
beretter Palle Vibe fx om kister, der i årevis er blevet flyttet 
af ukendte kræfter og om folk, der har oplevet at blive reddet 
fra døden af - sig selv. Vi får kendskab til genfærd, der bringer 
advarsler, og poltergejster, der driver hele familier fra hus og 
hjem. Og vi hører om sælsomme spøgelsesdyr og om biler og 
jernbanetog, der stadigt ses på steder, hvor mange engang har 
mistet livet i et trafikuheld eller en togulykke. 

Lørdag den 16. marts: Foredraget ”1 Skabelsens svage skær - om universets skabelse 
og gåder” ved astrofysikeren Michael Linden-Vørnle. Klokkeslet for foredraget er ikke 
fastlagt endnu. 

Planen for møderækken kan du se på hjemmesiden www.ufo.dk, som også vil blive 
opdateret, hvis der kommer ændringer. Har du lyst til at deltage mod en symbolsk betaling 
på 25 kr. (Palle Vibes foredrag vil vi dog opkræve 30 kr. for), kan du tilmelde dig hos 
Susanne Skovlund, tlf. 48 18 94 49. 

Vi glæder os til at se dig og andre ufo-interesserede. 


PALLE VIBE 

GENFÆRD. GRAVE OG 
ONDE ÅNDER 

Alle UFO-Nyts læsere ønskes en glædelig jul 
- og på gensyn i februar, hvor årets første UFO-Nyt udkommer. 




